Sorbaldako luxazioak | begiradak | GAUR8 - mila leiho zabalik\nOier Gorosabel - @Txikillana\nInoiz aipatu dugu, ebolutiboki, primateondako nolako abantaila den sorbaldan garatu dugun mugikortasun handia. Horri esker, ordenu honetako espezieok eskua gorputzeko edozein lekutara eraman dezakegu, eta hori oso lagungarria da janaria eskuratzeko, borrokatzeko edo oinarrizko beste funtzio askotarako. Mugikortasun handi horrek, ostera, badu bere prezioa: aurreko artikulu batean tendoietako arazoak azaldu genituen, eta, gaurkoan, hausturekin batera muskulu-eskeletu sisteman arruntenak diren arazo traumatologikoez arituko gara: luxazioak.\nGiltzadurak, oro har, hezur bi edo gehiagoren arteko loturak dira: kapsula batean bilduta daude, eta lotailuek egonkortasuna ematen diete; egitura horiek malguak dira eta, neurri handiagoan edo txikiagoan, giltzadurari mugitzeko aukera uzten diote, tope batzuen artean. Tope horiek gainditzen badira (mugimendu gogor edo kolpe baten ondorioz, eskuarki) luxazio bat gertatu dela esaten dugu.\nBistan denez, asko erabiltzen diren eta mugikortasun handia duten artikulazioek dute luxazio bat sufritzeko aukera gehien; horietako bat da sorbalda. Sorbaldako luxazio gehienetan lotailuen euste-ahalmena gainditu egiten da, baina kapsula ez da hondatzen. Kasu batzuetan, giltzadura berez itzultzen da postura normalera (hezurrak berriro “bere lekuan sartuz”), baina beste batzuetan ez: horrelakoetan, pazienteak ezin izaten du besoa erabili, eta min handia izaten du. Hori horrela, lehentasuna luxazioa erreduzitzea izaten da. Ostean, analgesia (lehen momentuotan lotailu eta kapsuletan hantura mingarria baita nagusi) eta immobilizazioa; horrekin, lesionatutako egiturak bere luzera normalera itzultzea bilatzen da, batez ere gehiegi luzatutako lotailuak.\nImmobilizazio fasearen ostean, pazienteak sorbalda gogortuta izan ohi du. Mugikortasuna berreskuratzeko kinesiterapia eta ariketak erabiltzen ditugu, betiere tope normalak gainditu barik. Hori garrantzitsua da, lotailuak oraindik ez baitira gai sorbaldako mugimenduei eusteko, eta, topeak gaindituz gero, luxazioa berriz gerta baitaiteke. Oro har, falta den mugikortasuna berreskuratzeko ez da denbora askorik behar izaten; eta, segituan, hain zuzen ere, helburua gehiegizko mugikortasuna ekiditea izango da. Hori muskuluak indartuz lortuko dugu: muskulu indartsuek nolabait artikulazioari falta zaion egonkortasuna emango diote, eta, euskarri horrekin babestuta, epe ertainera lotailuei beraien sendotasuna berreskuratzen lagunduko diete.\nLuxazioa izan duten pazienteen arazo nagusia epeak dira. Izan ere, behin lehen faseak gaindituta, pazienteak ez du minik eta ustez ondo aurkitzen da. Bere egoeraz jabetzen ez bada, oso erraza da sorbalda behartzea eta, lotailuek duten ahuleziarengatik, sorbalda berriz ateratzea. Hori gertatzen denean, giltzaduraren lotailuak berriro luzatzen dira gehiegi, baina alde batekin: lehen derrigorrez luzatutako egiturak, orain egitura laxoak dira. Laxotasun hori betikotzen bada (behin eta berriro luxatuz), sorbaldaren ezegonkortasuna kroniko bihur daiteke, eta horrek dakartzan arazoez gain (edozein momentutan sorbaldak huts egin ahal izatea), lekuz kanpoko mugimenduok giltzadura inguruko beste egiturak ere honda ditzakete, hala nola omoplatoko zulo inguruko kartilagoa edo humeroaren buruko kartilagoa bera. Horregatik, luxazioen osteko berrabiltze prozesuak sorbaldako beste lesioenak baino diziplina handiagoa behar du. Osatzea ez da bereziki gaitza (fin ibiliz gero emaitzak onak izaten dira), bai ordea pazienteari ulertaraztea, minik ez izan arren, sorbalda indartzen eta egonkortzen jarraitu beharko duela. •


Gastronomiaren bitsa • ZUZEU\nGastronomiaren gorakada, eraldaketa eta dinamikotasuna ageri-agerikoa da azken hamarkadetan. Gure eguneroko hitz jarioan barneratua, ahoz aho darabilkiguna, eskola, unibertsitate, kongresu, bilgune eta komunikabideetan nonahi topatzen duguna. Egun gastronomia bezala ezagutzen den hori, nobleziaren mesedetan sortutako sukaldaritzaren artea dugu. Klase burgeseraino hedatzeko lanean aritu ziren garaiko letretan jantziak eta elikadurarekin zerikusia zuten ofizioetako arituak. Letrak eta elikadura ditugu aintzindari beraz. Ez zuten berehalakoan aritu haiek, gastronomiak gaur egun duen presentzia soziala eta mediatikoa izatera helduko zenaren aurreikuspenik egin ahal izango. Ez horixe.\nElikatzea ekintza soziala eta kulturala ere bada. Jendartean, lagun artean edota familian elikagaiak partekatzeko joera eta ohitura dugu. Egungo pattern edo patroiak haratago doaz, modu berriak sortu dira. Gure otorduak edota jakiak konpartitzeko sare sozialetan barreiatzen diren argazkiak, errezetak (tradizionalak eta berritzaileak) edota bideoak ditugu horren adierazgarri. Sukaldari profesional zein amateurrentzat, erabiltzaile ororentzat, baliabide ugari eskaintzen ditu sareak. Elikadura kultura birtuala bihurtu zaigu. Liburu formatuko errezeta bilduma tradizional zein berritzaileak eta telebista saioak, gastronomiaren kontzeptualizazio berri bati bide eman diote. Gastrosphere, virtual foodies, instafood, food porn, food marketing, foodscape, culinary, gastrosophie kontzeptuak gastroturismoa, gastroteka, enogastronomia edota gastroekonomia bezalako hitzekin, ofizio eta elkargune berriekin ari da gastronomiaren mundu paraleloa osatzen. Norabide lausoa eta abiadura handiegian.\nElikadura eta gastronomiaren informazioaren gaindosia eta exhibizionismoa bizi dugun garai honetan, belaunaldi arteko elikadura kulturaren transmisioa sare sozialen baitan dago, transmisioa tradizionalaren etenari jarraipena emanez. Elikadura gaietan sekula baino jakitun bihurtzen ari da norbanakoa, aldi berean baina, gure kontsumitzaile praktikak bestelakorik dio. Badugu nondik hasia…\nelikadura kultura, gastronomia, sare-sozialak


Nekazaritzako elikagaien industrietan inbertitzeko 14 milioi euroko laguntza-deialdiaren epea zabaldu du Gobernuak\nNekazaritzako elikagaien industrietan inbertitzeko 14 milioi euroko laguntza-deialdiaren epea zabaldu du Gobernuak asteazkena, 2017.eko urriak 25\nNekazaritzako produktuak eraldatzeko, merkaturatzeko edo garatzeko inbertsioak sustatzea da laguntza horien helburua, Nafarroako nekazaritzako elikagaien sektoreak duen lehia-posizioa hobetze aldera\nNekazaritzako produktuak eraldatzeko, merkaturatzeko edo garatzeko inbertsioak sustatzea helburu duen 14 milioi euroko laguntza-deialdiaren epea zabaldu du gaur Garapen Ekonomikorako Departamentuak, Nafarroako nekazaritzako elikagaien sektoreak duen lehia-posizioa hobetze aldera\nNekazaritzako produktuak eraldatzeko, merkaturatzeko edo garatzeko inbertsioak sustatzea helburu duen 14 milioi euroko laguntza-deialdiaren epea zabaldu du gaur Garapen Ekonomikorako Departamentuak, Nafarroako nekazaritzako elikagaien sektoreak duen lehia-posizioa hobetze aldera.\nEkonomiako lehendakariorde Manu Ayerdik laguntza horien izaera eta helburua azaldu dizkio gaur Gobernuari, egindako bilkuran. Laguntza horiek Nafarroako Landa Garapenerako 2014-2020 aldiko Programan (LGP) sartuta daude.\nDeialdian esaten denaren arabera (NAO, urriaren 25ekoa, asteazkena), baldintza hauek betetzen dituzten enpresek jaso ahal izango dituzte laguntza hauek: Nafarroan ekoizpen-instalazio bat izatea edo geroko batean izatea; jarduera jakin batzuk egitea; eta Nafarroako Industria Erregistroan inskribaturik egotea.\nProiektuak diruz lagungarriak izan daitezen, helburu hauek izan behar dituzte: eraldaketan eta merkaturatzean hobekuntzak egitea; produktuaren balio erantsia handitzea; kalitatea hobetzea; efizientzia energetikoa lortzea; enplegua ugaritzea; eta jarduerak dibertsifikatzea. Orobat, helburu hauek ere izan behar dituzte: ingurumena babestea; laneko segurtasuna handitzea; beste establezimendu bat sortzea; edo lehendik dagoen establezimendu bat handitzea. Laguntza eskatzen den egunetik 2019ko ekainaren 30era bitartean gauzatu behar dira proiektuak.\nDiru-laguntza jaso ahal izateko, proiektuak aurrekontu hau izango du gutxienez, ekoizpen-instalazioko langile kopuruaren arabera (2016ko batez besteko plantilla): enpresak 10 langile baino gutxiago baditu, 15.000 euro; 10 eta 49 langile artean baditu, 50.000 euro; 50 eta 249 langile artean baditu, 100.000 euro; eta 250 langile baino gehiago baditu, 300.000 euro.\nLaguntzaren zenbatekoa enpresaren eta inbertsio-proiektuaren ezaugarrien arabera zehaztuko da, hauek kontuan hartuta: enpresak zer tamaina duen laguntzak eskatzeko orduan, elkartea den, enpresak zenbat esportatu duen (fakturazioaren ehunekoa), eta zer kalitate duen enpleguak.\nEskaerak aurkezteko epea 2017ko abenduaren 15ean bukatuko da.\nNekazaritzako elikagaien industria zutabe sendoa da Batasuneko landa-ekonomiaren oinarrian. Landa-ingurunean errotuena dagoen sektore industriala da, lehen sektorearen mugiarazle, eta nekazaritzako produktuen balio erantsia handitzea errazten du. Nekazaritzako enpresen garapenari ematen zaion bulkadak bideraturik egon behar du landa-eremuetan enplegua sustatzera eta kalitatezko lanpostuak sortzera, daudenak mantentzera eta enpleguaren sasoiko gorabeherak murriztera. Gainera, sektore hau etengabeko modernizatze-prozesuan dago, eta prozesu horrek ahalbidetzen dio lehiakorragoa izatea, gero eta zorrotzagoa den ingurune ekonomikoan.


Ura da naturan hiru agregazio-egoeratan aurki daitekeen substantzia bakarra eta berau da planeta osoan barrena etengabe mugitzen den substantzia ugariena ere. Mugimendu horretan osatzen da uraren zikloa.\nAtmosferaren hezetasun-maila ur-lurrun kopuruaren araberakoa da. Hezetasuna handitzean edo tenperatura jaistean, ura kondentsatu egiten da eta hodeiak sortzen dira. Hodeietatik ura solido- edo likido-egoeran erortzen da; likidoa denean, euria izaten da eta solidoa denean, elurra edo txingorra. Euskal Herrian prezipitazio ugari izaten da, eta ugariak dira, halaber, prezipitazioak izendatzeko erak ere.\nPrezipitazioak itsasoan edo lur gainean eror daitezke. Lur gainean eroritako urak itsasorantz higitzen dira, lurrazaletik, ibai batean zehar edo lurpeko ur gisa. Egiten duen ibilbidean, erliebeari forma ematen dio; prozesu horretan materialen higadura, garraioa eta sedimentazioa eragiten baitu. Kontinenteetan barrena doanean, ura geza da, eta aproposa, bizidunon elikadurarako; nolanahi ere, bizidunok kontsumitutako uraren zati bat atmosferara itzultzen da, landareetatik lurrundutako ura dela bide (landareen ebapotranspirazioa); baso tropikalak dira lurrunketa hori gertatzeko lekurik aproposenak.


Cuatrola - Jokoaren arauak\nTute jokoaren familiakoa da eta Extremadurako eta Gaztelako zenbait lekutan asko jokatzen da. Cuatrolaren arauak tutearen berdinak dira hein handi batean, beraz, joko hau ezagutzen duten jokalariek bi joko hauen arteko diferentziak ikastea besterik ez dute Cuatrola jokoa ezagutzeko.\nEspainiar karta-sortarekin jokatzen den joko bat da, baina soilik sortaren 20 karta erabiltzen dira (batekoak, hirukoak, txankak, zaldiak eta erregeak).\nLau pertsonen artean jokatzen da bikoteka lehiatuz.\nJokoaren helburu orokorra, hasieran erabakitako puntu kopurura (21 normalean) iristea da bikote aurkaria baino lehen. Horretarako, ahalik eta puntu gehien dituzten bazak eramaten saiatu behar dira. Karta bakoitzaren balioa honako hauek dira: Batekoa (11 puntu), Hirukoa (10 puntu), Erregea (4 puntu), Zaldia (3 puntu) eta Txanka (2 puntu).\nBaza bakoitzeko karta garailea zein den jakiteko, palo bereko karten artean dagoen hierarkia bat dago, eta honako hau da balio handienetik txikienera: Batekoa, Hirukoa, Erregea, Zaldia eta Txanka. Era berean, paloen arteko hierarkia bat badago: baliorik handieneko paloa triunfoa da (esku bakoitzean aldatzen da), bigarrena baza ireki duen kartaren paloa izango da (baza bakoitzean aldatzen da), eta azkenik beste bi paloak egongo dira.\nEsku bakoitzean karta banatzaileak bere ezkerrean duen jokalariari karta sorta ebakitzeko emango dio eta jarraian banaka-banaka eta ezkerretik eskuinera sortako ogei karta banatuko ditu jokalarien artean. Banatzen bukatu duenean, beretzako izango den azken karta guztiei erakutsiko die: karta hori izango da pintatuko duena esku horretan eta triunfoaren paloa zehaztuko duena.\nEsku bakoitza bost bazaz osaturik dago . Beraz, baza bat jokalari bakoitzak bere txandan jaurtitako kartarekin osaturik dago. Baza bat burutzen den bakoitzean, bere irabazlea izango da baza osatzen duten kartak jasoko dituena.\nKartak jokatzen hasi aurretik jokalariek apusturen bat burutzen duten ala ez adierazi behar dute. Esku dagoenak emango dio hasiera, eta erlojuaren alderantzizko norantzan jarraituko du. Jokalariren batek apusturik ez egitea erabakitzen badu, paso esango du. Txikitik handirako ordenean, ondorengo hauek dira jokalariak egin ditzakeen hiru apustu posibleak:\nBakarrik: bi puntu lortuko ditu eskua irabazten duen bikoteak apustu hau eginez gero. Apusturik ezean, eskuaren irabazleak puntu bakar bat irabaziko luke.\nCuatrola: apustu hau egin duen jokalariak esku horretan 5 baza posibleetatik 4 irabaziko dituela esaten du. Kasu honetan ez dira lortutako puntuak kontutan hartuko, baizik eta lortutako baza kopurua bakarrik. Gutxienez 4 baza irabaztea lortzen badu, 4 puntu irabaziko ditu, eta kontrako kasuan, bikote aurkariarentzat izango dira 4 puntuak.\nQuintola: cuatrolaren antzera, baina kasu honetan apustu egin duenak eskuaren 5 bazak irabazi beharko ditu. Apustuaren irabazleak 5 puntu lortuko ditu.\nApustuen itzulian jokalari guztiek apustu egiten duten erabaki behar dute, eta eginez gero, aurretik beste jokalariak egindako apustua hobetu beharko dute.\nApusturik dagoenean, kartak jokatzerako unean apustu egin duen bikotetik apustu egin duen jokalariak bakarrik jokatuko du.\nBikoteren batek 17 puntu edo gehiago baldin baditu, ezin izango du 21 puntu baino gehiago izatera eramango dion apusturik burutu, apustua irabaziz gero.\nCuatrola edo Quintolako apusturen bat jokoan dagoenean ezin da kantikorik burutu, eskuaren irabazlea zein den jakiteko bikote bakoitzak lortutako baza kopurua bakarrik kontutan hartuko delako.\nEsku batean bazako kartekin lortutako puntuak bakarrik hartuko dira kontuan apusturik ez dagoenean edo apustua bakarrik denean, aurretik aipatu den bezala, cuatrola eta quintola apustuetan bikoteek lortutako baza kopuruak bakarrik aintzat hartzen direlako.\nAurretik erabakitako partida irabazteko muga zehazten duen puntu kopurua bikote batek lortzen edo gainditzen duenean amaitzen da partida. Partida normalean 21 puntutara jokatzen da (Ludotekan 11 eta 16 puntutara ere jokatzeko aukera ematen da); bikote batek 17 puntu edo gehiago baldin baditu, ezin izango du 21 puntu gainditzera eramango dion apusturik burutu.\nTute jokoa eta bere dinamika ezaguna baduzu, cuatrola jokoa ikastea oso erraza gertatuko zaizu. Hona hemen desberdintasunak:\nBalioa duten 20 kartekin bakarrik jokatzen da (figurak, batekoak eta hirukoak); beraz, 5 baza jokatzen dira eskuko.\nKartak jokatzen hasi aurretik, apustutarako itzuli bat burutzen da. Honetan, jokalariak apustu ez egitea erabaki dezake (paso), edo apustua egitekotan bakarrik, cuatrola edo quintola aukera egingo du. Apusturen bat egin denean, ondorengo jokalariek paso edo apustua hobetu egin dezakete bakarrik.\nApustua egin duenaren bikotekideak ez du eskuan parte hartuko, bere kartak mahai gainean utzirik. Apustua burutu duenak beraz bakarrik jokatuko du beste bi aurkariekin lehiatuz.\nApustua cuatrola edo quintola bada, ez dira bazatan lortutako puntuak kontuan hartuko, baizik eta lortutako bazak bakarrik. Cuatrola bada, jokalariak apustua irabazteko 5 bazatatik 4 irabazi beharko ditu, eta quintolaren kasuan 5ak.\nBikote irabazleak esku bakoitzean irabazitako puntuak honako hauek izango dira: puntu 1 apusturik gabekoa bada, 2 bakarrik bada, 4 cuatrola bada eta 5 quintolaren kasuan. Tutean ez bezela, ez dira 2 puntu irabaziko 100 puntu gainditzen direnean.\nJokatu bakarrik: Cuatrola


Librezoko Teledetekzio Librea - Geofumadas\nUztaila, 2012 cartografia, Irakaskuntza CAD / GIS, Head\nDokumentuaren PDF bertsioa deskargatzeko erabilgarri dago Teledetekzioetarako satelite bidezko teledetekzioa. Ekarpen baliotsua eta gaur egungo ekarpena kontuan hartzen badugu, diziplina horrek basoen, nekazaritzaren, baliabide naturalen, meteorologiaren, kartografiaren eta lurraldearen antolamendua modu eraginkorrean kudeatzeko erabakia hartu duela kontuan hartuz.\nZientzilari kezkagarrien Batasunetik ateratako datuen arabera http://www.ucsusa.org Otsailak 2012-k 900 satelite baino gehiago zituen Lurraren orbitan, gehienak, gutxi gorabehera, 60% komunikazioak dira. Urruneko sentsore sateliteak 120 gutxi gorabehera.\nDokumentuak testuinguru historikoa ez du axolarik, azken hamarkadetako aurrerapenaren azelerazioa ahaztu egin daiteke diziplina honen hastapenak primitiboak izan direla, baina espazioko teknologian aurreratuena izan zen. Gaur egun, urruneko teledetekzioa (urruneko teledetekzioa) planeta orbitan dauden satelite askok hartutako irudien eskaintza zabala da, baina aniztasun hori nahasmen bera sortzen du datuen garrantzia ulertzeko.\nHori dela eta, hain zuzen ere liburua arreta berezia jarriko zaio. Teledetekzioaren sarrera bat sartzen da prestakuntza teorikoen beharrak eta glosarioa betetzeko. Baina dokumentuaren indarra aurkezpenean aurkezten da, urruneko eta ertaineko bereizmen handiko satelite bidezko sateliteen katalogo eskematikodun eta praktiko baten formatuan, baita satelite bidezko irudiak lortzeko oinarrizko parametroak ere. Edukia homogeneizatzeko ahalegina egiten da, informazio hori oso zabala eta sakabanatua izan ohi dela. Zalantzarik gabe, interesatzen zaizkie horrelako diziplina teledetekzioen aplikagarritasuna jakiteko, ahultasun handia izan baita zabalkundea sistematikorik eza. Dokumentu hau ziurtasun osoz lortzen da.\nLiburuan deskribatutako sateliteak hautatzeko irizpideak honako hauek izan ziren:\nArgitalpen honen egunetik aurrera funtzionatuko dute. (Otsailak 2012)\n30 metro / pixel baino gutxiagoko bereizmen espaziala izatea.\nProduktuak merkaturatzeko modu erraz askoren bidez eskuragarri zeuden.\nRADAR motako mikrouhin sentsoreak katalogo honetatik kanpo geratu ziren. Egoera meteorologiko ia guztietan (hodeiak, argi eurenak, eta abar) jarduteko abantaila izan arren, haien irudien prozesamendua eta interpretazioa dokumentu honetan oso bestelakoa den metodologia eskatzen du.\nEta horietako bakoitzari buruzko informazioa laburbiltzen da modu ikonografikoan, nahiko praktikoa, behean azaldu bezala:\nLehenengo eremuak sentsore izena adierazten du, satelite askoren kasuan, bakarra izanik, satelite horren izena adierazi duena. Sentsore askoren sateliteen kasuan, gelaxka batzuk gehituko dira, sentsore bakoitzerako.\nBigarren eremuak sentsoreak ematen duen bereizmen espaziala adierazten du. Honek satelitearen bisoreen angeluaren arabera alda dezake, beraz, ahalik eta gehienezko orbita bertikalean (nadir) erakusten da. Sentsore askok dituzten sateliteen kasuan, bakoitzaren ebazpen espaziala zehazten da.\nHirugarren eremuko sentsoreak emandako espektro banda kopurua adierazten du.\nLaugarrena Sentsore denborazko bereizmena adierazten du. Datu horiek nahiko anbiguoak dira, ezaugarri hori aldatu egiten baita latitudearen eta angeluaren arabera, irudia eskuratzeko "behartuta". Hortaz, agertzen diren datuak orientagarriak dira eta irakurleak satelitearen periodikotasun potentzialaren ideia eman nahi dio eremu bera estaltzeko.\nEta bigarrenak katalogo honen produkzioaren eguneko irudi pertsonalizatu bakoitzeko gutxieneko prezioa erakusten du. Informazio hau sartzeko aukeratua izan da, beraz, irakurleak eremu zehatz baten irudi bat eskuratzeko kostua izango lukeen ideia zertzelada bat lortzen du. Azken prezioa araberakoa faktore askoren (ordena, lehentasuna tamaina, hodeiak gutxieneko ehunekoa, irudiak prozesatzeko, posible deskontuak, etab maila) beraz, beti da beharrezkoa izango hornitzaile harremanetan jartzeko eta zehaztu zehazki motaren Prezio zehatza jakiteko behar den produktua.\nBehin dokumentua deskargatu behar duzu, irakurri, gorde irakurketa gogokoen bildumakoan eta partekatu. Edukiaren indizea laburbiltzen dut.\nOINARRIZKO MUNDUKO KONTROL-PRINTZIPIOAK\nTeledetekzio prozesuaren elementuak\nTeledetekzioan espektro elektromagnetikoak\nLurraren gainazalen isla\nTeledetección sateliteen ezaugarri orbitalak\nUrruneko sentsoreen ebazpena: espaziala, espektrala, erradiometrikoa eta denborala\nTeledetekzio bidezko irudien motak\nOINARRIZKO PARAMETROAK SATELITEEN IRAGAZIOA ADQUIRING\nLan eskerga iruditzen zaigu, Macaronesiako lurraldea kudeatzeko bereizmen handiko satelite bidezko irudiak erabiltzeko proiektuan ()SATELMAC), Transnational Lankidetza Programaren lehenengo deian hartutako - Madeira Azores Canarias (PCT-MAC) 2007-2013. Proiektu hau Berun Partner Zuzendaritza Nagusiak Nekazaritza eta Landa Garapenerako Nekazaritza Ministerioaren, Abeltzaintza, Arrantza eta Kanarietako Ura, gisa jarduten dira, eta bazkide Earth Behaketa eta Atmosferaren Administrazio, Unibertsitate Taldearen parte hartuko La Laguna (GOTA) eta Foru Erakundeko Nekazaritza Plangintza, Azores (IROA).\nAhalegin horren kredituak eta Cartesiak LinkININ bidez partekatzeagatik aitortzen dugu.\nDeskargatu esteka honen dokumentua:\naurreko Post«Aurreko I3Geo eta 57 Brasilgo Software Publikoaren tresnak\nNext Post Zein izan AutoCAD bertsio onena izan da?Hurrengo »\n4 "Doako urruneko detekzio liburua" erantzunak\nEskerrik asko, nire ustez, ekarpen handia dirudi, zuk egindako argitalpen berriei begiratuko diegu.\nEskerrik asko ikusiko duzu


Hiru astetara zabaldu dute artistentzako egonaldia - Alkiza - Tolosaldeko ataria\nHiru astetara zabaldu dute artistentzako egonaldia\nJon Miranda Labaien 2020-06-04 19:59\nAlkizako Ur Mara museoan aurkeztu dute Sormenaren Kabia bekaren hirugarren edizioa; bi artistak egin ahal izango dute egonaldia Alkizan.\nLehenengo bi edizioetan parte hartu duten artisten aholkuak aintzat hartuz, egonaldiak astebete gehiago iraungo du aurten. Artistek denbora gehiago izango dute euren proiektuak landu ahal izateko, Inaki Irazabalbeitia alkateak nabarmendu duenez: «COVID-19ak eragindako egoera dela eta, murrizketak egon diren honetan, Alkizako herriak kulturaren aldeko apustuari eutsi dio. Aurtengo aurrekontua murriztuta ere, ez bakarrik mantendu, areagotu egin dugu artistek herrian egin ahal izango duten egonaldia».\nAhalegin hori, neurri handi batean, herriko eragileei esker egin daitekeela esan du Irazabalbeitiak eta «bene-benetan» eskertu nahi izan die inplikazioa. «Lete nekazal turismoa, Inazio Urruzola txakolindegia, Alkizako ostatua eta Eko Talok egindako ekarpenik gabe, hau guztia ezinezkoa litzateke». Gipuzkoako Foru Aldundiak emandako laguntza ere eskertu du alkateak.\nAlkizako beste kultur eragile inportantea Ur Mara museoa da eta aurreko edizioetan bezala aurten ere Sormenaren Kabia proiektuan parte hartuko du bertako arduradun Koldobika Jauregik: «Bertako eta kanpoko artistei zabaldu nahi diegu deialdia eta nabarmendu nahi dugu arte esparru guztietako proiektuentzat dagoela zabalik deialdia, izan antzerkia, argazkigintza edota dantza».\nJauregi beraren aholkularitza eta laguntza jasoko dute hautatutako artistek Alkizan egoten diren bitartean, eta aurten, herritarrekiko harreman zuzena errazte aldera, herriko plazan gune bat prestatuko dute, Jauregiren esanetan, «alkizarrek ere sormen prozesuaren segimendua egin ahal izan dezaten». Ohi bezala, Unai Sorarrain herritarrak ikus-entzunezko batean jasoko du artistek Alkizan egingo duten egonaldia, euren lana ezagutzera eman dezaten.\nBi artista hiru astez alkizan\nKoldobika Jauregirekin batera, aurten, epaimahaikide berriak izango ditu Sormenaren Kabiak. Aizpea Goenaga zinema zuzendari, idazle eta aktoreak, Nagore Legarreta iaz egonaldian parte hartu zuen argazkilariak eta Xabier Artola informatikan doktore eta argazkigintzan aritzen den herritarrak osatuko dute. Besteak beste, proiektuak epaitzerakoan, originaltasuna, hautagaiak parte hartzeko azaldu duen interesa eta Fagus Alkiza interpretazio zentroaren hiru ardatzekin proiektuak duen koherentzia hartuko dute aintzat. Antolatzaileek esan dutenez, proiektuak kontuan hartu beharko ditu landa eremuko herri txiki euskaldun baten ezaugarriak eta estimatuko dute herritarrekin jardueraren bat antolatzea.\nParte hartu nahi duten artistek euren proiektua aurkezteko aukera izango dute ekainaren 5etik uztailaren 5era. Deialdi honetan adinez nagusia den edozein sortzailek parte har dezake, «eskarmentu handikoa nahiz hasi berria izan». Artistek bakarka zein taldean aurkeztu ditzakete euren proposamenak, eta edozein diziplina artistikotakoak izan daitezke.\nAlkizako Udalaren eta Fagus Alkiza interpretazio zentroaren webguneetan eskuragarri daude deialdiaren oinarriak. Bi artista izango dira hautatuak eta Sormenaren Kabiak hainbat baliabide eskainiko dizkie lanerako: espazioa, aholkularitza artistikoa, izaera bereko beste hainbat proiektu ezagutzeko erraztasuna, ostatua eta 1.000 euroko sari bana. Ondoren, hiru asteko egonaldia iraila eta urria bitartean gauzatuko da eta antolakuntzak aukeratuak izan diren sortzaileekin adostuko ditu data zehatzak.\n‘Alkizako kabia’ mokadua sortu dute aurten\n«Gastronomia zerbait bada horixe da: etengabeko sormena, prestakuntza eta esperimentazioa». Sormenaren Kabia egitasmoko antolatzaileak erronka batekin joan zitzaizkien Alkizako Ostatuko nagusi Markos Estebanengana eta Eko Talo enpresako arduradun Julen Altzelaiengana: «Ea gai zareten mokadu edo kutixia bat sortzeko Sormenaren Kabiaren arima islatzen duena» .\nAlkizako Kabia da emaitza. Alzelaik aipatu duenez «irina egiteko artoa, labean xigortua da eta ukitu berezia ematen dio taloari. Talo kurruskari bat egin nahi izan dugu kasu honetan». Estebanek, ohiko taloaren ordez, tako bat osatzearen aldeko hautua egin dutela nabarmendu du. «Barruan baserriko arkumea darama, labean erreta, eta horrekin batera badaramatza, hemengo baratzetako barazkiak, tipula ozpinean ondua, martorria, soja saltsa eta Ibarrako piperrak».\nHemendik aurrera, Eko Taloko eta Alkizako ostatuko eskaintzen artean, tarteka, Alkizako Kabia mokadua probatzeko aukera izango da.


Musika urbanoa eta euskara uztartzen duen proiektua, II. Sormen Beka irabazlea - 54. Durangoko Azoka - Kulturaren Plaza\n- Iratxe Aguilera gasteiztarrak irabazi du Durangoko Azokako bigarren Sormen Beka. Urtebete izango du bere proiektua garatzeko: "Euskal Herrian ere badugu zer esaterik musika urbanoaren inguruan".\n- Proiektuaren helburua "euskara nerabeen artean bultzatzea eta feminismoa aldarrikatzea" izango da, genero berritzaile eta urbanoen bidez. Musika urbanoaren estereotipoak ere hautsi nahi dituzte.\n- Era berean, iazko irabazleek "AtopiaRPG" aurkeztu dute, euskaraz sortutako lehenengo rol jokoa, eta Euskal Herria "gehiago arrarotzea" aldarrikatu dute.\nDurangoko Azokako II. Sormen Bekaren iragarpenarekin hasi da kulturaren plazaren bigarren eguna. Epaimahaiak jakinarazi duenez, Iratxe Aguilera 23 urteko gasteizarrak irabazi du 15.000 euroko beka, "Euskal Herrian ere badugu zer esaterik musika urbanoaren inguruan" proiektuarekin. Aguileraren helburua euskara eta musika urbanoa batzea izango da, proiektu berritzaile batekin.\nGasteiztarraren arabera, "Euskal Herrian genero urbanoaren hutsune handi bat dago eta garrantzitsua da periferiako nortasun eta identitate berriak proiektatzea, euskaraz eta Euskal Herri osora". Nerabe eta gazteen artean euskararen erabilera bultzatzea izango da Aguilerak gidatzen duen proiektuaren helburu nagusietako bat: "Gaur egungo belaunaldientzat erreferente diren musika eta kultur adierazpide berrietan euskarak ere presente egon behar du".\nIzan ere, musikariak dancehall, reggeatoia, trap eta bestelako generoak lantzen ditu. Aguileragaz batera, proiektuan jatorri mexikarra duen Chickjuarez sortzaileak parte hartuko du. Eskarmentu handiko musikaria da, jazz, gospel eta musika afroamerikar modernoan aritutakoa baita.\nAzokako Sormen Bekaren epaimahaia honakoek osatu dute: Maite Arroitajauregi "Mursego", Joxan Goikoetxea, Iñaki Jaio, Julen Idigoras eta Aitor Etxebarria. Nabarmendu dutenez, "edukietan konpromiso soziala erakutsi dute, besteak beste, bazterkeria sexistaren inguruan".\nEpaimahaiak Aguileraren gogoa eta ilusioa azpimarratu dute: "Seriotasuna eta ilusioa nabari dira proiektuaren proposamenean. Ideia argiak eta zabalkunderako gogoa. Proiektuak hain hedatuta dagoen musika urbanoa hurbildu nahi du Euskal Herrira, emakumeen protagonismoa azpimarratuz. Genero horri atxiki zaizkion esteriotipoei aurre egin nahi diote, eta, aldi berean, euskaraz izanik, hizkuntza bera sustatuko dute nerabe eta gazteen artean".\nIratxe Aguilerak urtebeteko epea izango du bere proiektua garatzeko, eta 2020. urteko Azokan, 55. edizioan hain zuzen ere, aurkeztu beharko du.\nPrentsaurrekoan Gerediagako presidente Nerea Mujikak eta Durangoko alkate Ima Garrastatxuk parte hartu dute. Durangoko Udala da babesle nagusia.\nGaurko prentsaurrekoan, iazko bekako irabazleek euren produktua aurkeztu dute: atopiaRPG, euskarazko lehenengo rol-jokoa. Azaldu dutenez, "objektu kultural oso fina" egin dute, eta produktu hori Azokan bertan erosi ahal izango da, Sormen Bekako erakusmahaian. Gerediaga elkarteari eta Durangoko Udalari eskerrak emateaz gain, "Euskal Herri arraroari" eman dizkiote eskerrak, eta Euskal Herria "gehiago arrarotzea" aldarrikatu dute.\n"Orionen ikusiko dugu elkar. Kultura eta parekidetasuna denontzat!".


019ko Poltsiko Antzerki Sorkuntza: "Ama-Alu-lur" proiektuak irabazi du\nAma-Alu-Lur (Sorgin baten ametsak)\nProiektu honen ideia eta gidoia Beatriz Larrañagaren eta May Gorostiagaren eskutik datoz. Biak testuan parte hartzen dute, Imanol Arabaolaza eta Ekaitz Goikoetxearekin batera. Era berean, bertsoak, Ekaitz Goikoetxearenak dira. Azkenik, Beatriz Larrañaga eta Itziar Saenz de Ojer izango dira antzezlanean parte hartuko duten bi aktore nagusiak. Antzezlan honen abiapuntua komunikabideetan agertutako albiste bat da:Oreretako AITZBITARTE IV kobazuloan, duela 14.000 urte inguruko paleolito garaiko irudiak aurkitu dituzte. Guztien artean goi-behe metro bat baino gehiago den alu bat nabarmentzen da... Albiste horren inguruan sekulako trama prestatuko dute.\nAntzezlan honetan aktore lanetan Nerea Gorriti eta Ander Azurmendi ditugu. Bestalde, gidoilari bezala, Iñigo Dierez arituko da.Proiektu honen sinopsia hauxe da: Gaizka aulki batean aurkitzen da. Ez daki nola iritsi den horretara, ezta zer gertatu zaion ere. Harrapatuta, laguntza eske hasiko da. Halako batean, eskuan gitarra daraman emakume bat agertuko zaio. Baina... Gizakia al da? Gaizkak ez du jakingo amaiera arte. Dakien bakarra gitarra jole hori bere arazoei amaiera ematen laguntzera etorri dela izango da. Horretarako, bere barnean erantzun asko aurkitu beharko ditu.\nDonostia Kulturak, Udaleko Euskara Zerbitzuak eta Euskal Herriko Antzerkizale Elkarteak deialdian parte hartu duten guztiei beren esker ona azaldu nahi diete.


25N Margotu – Margotu\nBy Asociación Margotu | 25/11/2021\nMasustegiko Zentroan, “EMAKUMEAK ETA GIZONAK INDARKERIAREN AURKA: DENOK BATERA INDARKERIAREN KONTRA” leloarekin, hainbat jarduera egin dira ikastetxean: “Tratu onean oinarritutako harremanak” izeneko jarduerarekin hasi gara eta ikasleekin hausnartu dugu maskulinotasun-eredu patriarkalari buruz eta emakumeen aurkako indarkerian ondo inplikatzeari buruz. Eguna amaitzeko, “Tratu onaren zuhaitza-Denok Batera” egin genuen. Gure ikasleek modu plastikoan idatzi zituzten esku more sinbolikoei buruzko mezuak, indarkeriaren aurka eta tratu onaren alde, batasun eta lan bateratuaren mezu baten bidez.\nZorrotzako Zentroan, aste osoan zehar, nazioarteko egun honetan lan egin dugu “IRUZURRIK ES, ESTO ES VIOLENCIA DE GÉNERO” lelopean, eta emakumeekin batera pankarta bat egin dugu, emakumeen aurkako indarkeria-motak azaltzeko. Era berean, indarkeria jasaten duten emakumeen baliabide eta zerbitzuei buruzko informazio-kartelak banatu dira auzoko denden artean.\nHaur eta nerabeekin honako jarduera hau egin dugu: TRATU ONA: GENERO INDARKERIAREN AURKAKO TXERTORIK ONENA. Helburua izan da tratu oneko jarrerak ezagutzea eta eguneroko bizitzako hainbat testuingurutan gauzatzea.\n← Lankidetza «La Caixa » Fundazioarekin Gizakiak gizartean (Berriro) →


NicoZero spray nikotinaren mendekotasuna lortzeko, non lortu Bilbon promoziorako?\nNicoZero Bilbon Espainiako\nNicoZero Anti-Nikotina Spray, nola eskatu Bilbon\nSpray-a fabrikatzailearen webgune ofizialean eska dezakezu. Espainia produktua posta bidez entregatzen den herrialdeen zerrendan dago. NicoZero € 39 deskontuarekin jaso eta erretzeari azkar uzteko, utzi eskaera gure webgune ofizialean, adierazi zure telefono zenbakia eta izena webguneko inprimakian eta enpresako ordezkari batek deituko dizu bezain laster zuretzako komenigarria den edozein unetan eta entregatzeko epearen berri emango dizute eta zure galdera guztiak erantzungo ditu eta erosketaren xehetasunak argituko dizkizu. Orain bakarrik% 50eko deskontua dago NicoZero sprayan. Bizkortu eskaera egitera! Ordaindu mezularitzara edo posta bidez, paketerako ordainagiriaren bidez soilik!\nNola erosi Bilbon NicoZero\nMento nikotina spray NicoZero erretzeko, eskatu Bilbon\nEspainian (Bilbo) spray eska dezakezu konpainiaren webgune ofizialean. Bete formularioa Bilbon eskaera egiteko. Paketea posta eskuetan edo mezularitzatik zure eskuetan jaso ondoren ordaintzea aurreikusten da - jaso aurretik ez da beharrezkoa dirua sartzea. Edozein eskualdetara bidaltzeko balio du. Espainiak posta bidez bidaltzen du droga, paketea postariaren bidez zure helbidera bidaltzearen kostu zehatza desberdina izan daiteke beste hirietan. Nikotinaren aurkako sendagaia arrakastaz erosteko, nahikoa da urrats sinple batzuk ematea:\nwebguneko eskaera orria sinple bat bete;\naukeratu bidalketa metodoa;\nEz galdu aukera hau NicoZero € 39 (Bilbon) prezioan eskuratzeko. Gaur bakarrik DESKONTUA-% 50! Droga eraginkorra eta onura bikoitza!\nEskatzeko NicoZero Bilbon % 50 bakoitza


Informatika Segurtasuna - 8 Gizarte Ingeniaritza Erasoak saihesteko moduak\nGizarte Ingeniaritza oinarrizko inprimakian hacker eztabaida da ordenagailuko erabiltzaileak beren erabiltzaile-izena eta pasahitza erabiliz manipulatzeko. Gizarte ingeniaritza erabiltzaile-izenak eta pasahitzak baino haratago doa. Ondo planifikatutako gizarte ingeniaritza eraso batek enpresa suntsitu dezake. Informazioko lapurreta gehien suntsitzaile guztiek erabili dute gizarte ingeniaritza erasoak. Ingeniaritza soziala hain eraginkorra da ordenagailu kudeatzaileek eta segurtasun adituek denbora guztian parches sistemak gastatzen dituzte eta langileek informazioaren segurtasunari buruzko trebakuntzak ez dituzte. Informazioaren segurtasuna ordenagailuen estalduratik haratago doa, segurtasun fisikoaren, ordenagailuen eta sareen politikaren eta langileen prestakuntzaren arteko konbinazioa.\nInformazio lapurrak aprobetxatzen dituzten eta nola eragotzi ditzakezun segurtasun akats arrunt asko deskribatuko ditu artikulu honetan.\n1. Webguneen informazioa\nEnpresaren webguneak informazioa biltzen denean hasten diren tokia da. Askotan, enpresa batek langile guztien izenak, helbide elektronikoak, posizioak eta telefono-zenbakiak argitaratuko ditu guztiek ikusteko. Webgune batean zerrendatutako langile eta telefono zenbakiak mugatu nahi dituzu. Era berean, langile helbide elektronikoei zuzeneko lotura aktiboak saihestu beharko lirateke. Ohiko akats bat da enpresaren posta elektronikoaren erabiltzaile-izena sareko saio-hasiera, adibidez, helbide elektronikoa izango da [EMAIL PROTECTED] jsmith erabiltzailearen izena du sarerako pasahitz berdina duen posta elektronikoa eta sarearekin.\n2. Telefonozko iruzurrak\nNorbait telefonoz iruzur egitea oso erraza da. Enpresako langileek trebatu egin behar zaizkie dei adeitsu baina zuhurra izateko deitzaileei telefonoz informazioa ematean. Hacking iruzur bakarra hacker bat da konpainia saltzaile informatiko gisa posatzen duen konpainia bati deituko dio. Saltzaileek idazkariari galdetuko dieten ordenagailu mota zein den, galdetu egingo diote hari gabeko sare bat eta zer sistema eragile daramate. Hackerrek informazio hau erabili ahal izango dute sarean erasoa planifikatzeko. Trebatu langileei IT zerikusia duten galderetara joateko laguntza teknikoa.\n3. Kanpo kontratistak\nKanpoko kontratistak segurtasun lotura bat eduki beharko lukete haien jardueren jarraipena egiteko. Segurtasuneko harremanak zer kontratazio kontratatu behar duen lan egin behar da, eragiketa eremua, kontratistaren identitatea eta kontratistak lantokitik kenduko baditu.\n4. Zabortegiak Urpekaritza\nEdonork buruzko informazioa lortzeko modurik errazena zakarrontzira joatea da. Kasu guztietan, birrindu egiten dira, edo birrintzeko zerbitzuak kontratatu behar dira. Era berean, zabortegiak kokapen seguru batean eta zaintzapean egon behar du.\nZure lehen defentsa lerroa da, entrenatu ez dezala inor zure eraikinean sartzea norentzat zeudenak izan ezik. Segurtasun kamerak sarrera nagusian eta eraikinaren kanpoaldean kokatu behar dira. Sare bat probatzen ari den lapur batek eraikinean sartzen den zalantzan jartzen badu probatuko du, kamerak ereduak eta susmagarriak diren pertsonak identifikatu ditzake.\nKonpainiaren politika teknologiako departamenduak ez diola inoiz deitu eta ez duzu zure erabiltzaile-izena edo pasahitza eska ditzan. Norbaitek deitzen badu eta pasahitz bat edo izen ematearen eskaera banderak gorri guztiak igoko dira.\nGizarte Ingeniaritza erasoak hacker eraikinean sartu eta normalean erabiltzaileek ez dute saioa hasi lantokiak asko aurkitu. Enpresa-politikari erabiltzaile guztiek beren lantokietan saioa hasi behar dutela uzten duten bakoitzean. Politika ez bada jarraian, langileak soldatapekoa idatzi edo ordaindu beharko luke. Ez egin hackeraren lana errazagoa dagoeneko baino.\nInformazioaren segurtasunerako prestakuntza ezinbestekoa da edozein tamainako enpresarentzat. Informazioaren segurtasuna kapitel hurbilketa bat da, eraikinaren egitura fisikoa hasten denean, geltoki bakoitza nola konfiguratzen den adierazten duena. Zure segurtasun planak zenbat eta geruza gehiago izan, orduan eta zailagoa da informazio lapur batek bere eginkizuna betetzea.


Bonberenea Ekintzak zigiluaren udazken-neguko nobedadeak\nHemen zaude -> Berriak / Bonberenea Ekintzak Zigiluaren Udazkenneguko Nobedadeak\nHAN!, Bad Sound & Glaukoma eta Bi Bala taldeen lan berriak aurkeztu dituzte dagoeneko\nEuskal diskogintzaren sasoi oparoenean bete betean gaude sartuta. Urteko azken uzta (handiena bidenabar) jasotzeko tenorea dugu orain. Diskoetxe, kolektibo, plataforma zein bakarkako taldeak euren disko berriak iragartzen ari dira egunotan.\nLan batzuk atera dira jada, beste batzuek hemendik oso gutxira ikusiko dute argia. Eta Tolosatik ere nobedade freskoak datozkigu: hiru disko hain zuzen ere, Bonberenea Ekintzak markaren pean. Hauexek:\nIndie rockaren uretan mugiltzen den energiaz betetako taldea da HAN! Lehen diskoa dute hauxe, baina kasu, eskarmentu handiko zenbait musikariez osatua baitago taldea: Gorka (Ama Say, Non demontre, Yakuzi, etab.) eta Karlos (Lisabö taldearen teknikari). Nerearentzat ordea (ahotsa), aurreneko proiektu musikal ezaguna da eta baterian, berriz, Miguel daukagu erritmoa zorrotz eta indartsu mantentzen.\nDiskoa Bonberenea gaztetxeko estudioan izan da grabatua, nahastua eta masterizatua Karlos Osinagaren eskutik 2015eko udan.\n01 - Madamme\n02 - Igeri egiten\n03 - Muxuak\n04 - Poesia\n05 - Haurra\n06 - Desioak\n07 - Mugitzen\n08 - Narru azal mendiak\n09 - Han\nBAD SOUND ETA GLAUKOMA\nElkarlanaren fruitua da Sua Zaintzen singlea. Bad Sound eta Glaukoma taldeek bat egin dute berau argitaratzeko abesti banarekin. Batak bestetik kantua Bonberenean grabatu eta nahastua izan da Karlos Osinagaren gidaritzapean. Ander Altuna eta Aitzol Moneo (tronpeta eta tronboia) musikariek kolaboratu dute. Bizitzaren antzerkia kantua berriz, Irungo GUA estudioan grabatu eta Berako MIK estudioan nahastua izan da Maikel-en eskutik. Diseinua, berriz, Rebel Sounds kolektiboko partaide den Roberto Ramirez “Punker” artista mexikarrarena da.\nBi abesti, bi talde, bi ikusmolde baina helburu bakarra: reggaearen sua zaindu eta zabaltzea Euskal Herrian zehar. Gorputzak eta buruak horrela eskatu dietelako sortu dute binilo (EP) + CD formatuan kaleratutako gutixia hau..\nA aldea - Bata bestetik\nB aldea - Bizitzaren antzerkia\nBueltan da Alegia, Ataun eta Orioko kideak biltzen dituen laukotea. Kaleratu zuten aurreneko diskotik urtebete ere igaro ez denean (Wasabi, 2014), bigarren lana gauzatu eta argitaratu dute: Gure eroyak.\nBonberenea Ekintzak plataformak ekoiztua, Karlos Osinaga izan da grabazio, nahasketa eta masterizazioaren arduraduna. Bonberenea gaztetxeko estudioan, 2015eko udan grabatua izan da aipatutako diskoa. Taldekideek definitzen duten moduan, "Bertso-rock" estilo deigarriaren erreferente da 2013ko bertso saio berezi batean jaiotako proiektu hau.\nIzan ere, bi elementuetatik asko du Bi Bala-k. Aitzol Barandiaran ataundarra eta Iñaki Gurrutxaga oriotarra dira abesteaz arduratzen direnak. Biak bertsolariak, azkenak gitarra jotzeko ardura ere bere gain darama. Xabier Etxeberria “Pitxu” (baxua) eta Julen Goikoetxea (bateria) musikariek osatzen dute taldea.\n01 - Dabiltzan harriak\n02 - Zuloak edo apaizac obeto\n03 - Gure heroiak\n04 - Psikologo flowepowerrei jarri\n05 - Kontraesanak\n06 - Zurikeriatan beltz\n07 - I’m basque\n08 - Bai, bai, gizontxo\n09 - Familia sakratua (Nueva Vulcano cover)\n10 - Ertzainak\nBi Bala Agenda


KAXA HAU BAZTERTUTA SENTITZEN DA | HASERRE NAGO !!\nKAXA HAU BAZTERTUTA SENTITZEN DA\n06 de junio de 2007 - 22:58\t - Erakusleak\nKaxa hau baztertuta sentitzen da.\nUrtetan, Euskal baserrietan aurkitu ahal genuen artelan bakarrenetarikoa izan da kaxa. Beranduago hasi ziren bestelako altzariak egiten, baina, hasieran bakarra zan kutxa gure baserrian, etxean.\nGaur egun ere, Euskal artisautzaren elementorik garrantzitsuenetarikoa da, zalantzarik gabe.\nGure arbasoek zer sinisten zuten, tallan irudikatzen zuten: eguzkia, natura\nEuskal kaxaren berezitasuna da, erlijioarengandik jaso duen influentzia txikiak, bere jatorrizko motiboak mantentzen lagundu diola, eta baita ere bere itxura lakarra, apala, oinarrizkoa.\nBeste herrialde batzuetan ere kaxak egin izan dira, eta erlijioaren influentziaz ikutu gotiko, erromaniko eta abarrekoak hartu dituzte, landuak, dotoreak dira kaxak eta beraien esanahi eta mezuak fede erlijiosoarekin lotuak, jatorrizkoak galduz.\nBaina, Euskal Kaxak gure kulturan, gure arte, tradizio eta historian berebiziko garrantzia izan badu, zelan da posible baztertuta eta ahaztuta egotea?\nArtisauak garenez ezin dugu gure altxor hau galtzen utzi. Ez da erreza artisauontzat gaur eguneko ekoizpen eta merkaturatze eskematik kanpo lan egitea.\nKutxa ez da edozein altzari. Izaera propioa du. Egurra ondo aukeratzen dugu, eta behin gure eskuetan dagoenean, hasten da sortzen kaxa.\nElkarrizketa sortzen da orduan artisau eta egurraren artean: egurrak bere onena ematen du, eta artisauak entzun egin behar dio, adi adi.\nOlaren korapiloak sahiestu edo menperatu, eta berari egokitu eskuz erabilitako herramintak. Mimoz laztandu behar da. Egurra bera ere, gure umore eta esanetara egokitzen da, esker onez, gure tentu eta igurtzia gustatzen baitzaio.\nZenbat azkarrago egin ahal genituzke kaxak, ekoizpena mekanizatuz! Zenbat merkeago! Eta munduan zehar pixka bat begiratu ezkero, inkluso hemengo makinek baino merkeago egiten duenik ere aurkituko genuke! Eta, zergatik ez? Forma, material eta kolore desberdinak ere aurkitu genitzake (merke merke, betiere).\nBaina Kaxak ez du nahi alde egin. Ez du atsegin makinaren ikutu hotza, kupidagabea.\nEz du nahi milaka klon-en artean galdu, skanerretik igaro ostean.\nHonela ez baitzen kaxa izango. Beste zerbait litzateke.\nEz dugu onartzen kaxa desagertzea, baserriko tomateak, egurrezko bibolinaren musika ederra edota euskera galtzerik nahi ez dugun bezala.\nEta kaxa bera ez ulertua sentitzen da, baserritar baten legez: baserrian bizi nahi eta esaten esnea fabrika batetan ekoizteko esaten diote, han hobeago ta merkeago aterako du-eta. Zelan ote, nik bertotik egiten badut?\nHorregatik kaxa hau ezin da zabaldu. Greban dago.\nEz du nahi ezer egin, ezer gorde. Desagertzearen mehatxuari aurre egiteko, bere espazioa beretzat bakarrik gordeko du, bizirik dirauen artean.\nMomentua iritsi da, kutxak berba egin duena: «ez dut apaingarri abandonatua izan nahi! eta ez dut nahi hutsik egon! Nire lekua nahi dut! haserre nago eta zuzena, inkluso zakarra izango naiz: argi eta ozen hitz egin nahi dut!\nFijatu ezkero konturatuko gara, goruntz oldartzen zaigun kutxa hau, aplastaute egon dela luzaroan. Kutxa baten frente zapala zen, zapalduta sentitu dena, min egiteraino.\nOrduan, azken garrasiko tentsioa lehertu egin da behingoz, eta altxatu da, errebelatu da.\nHor dago bere indarra, bere tallaren desitxuratzea, bere etsipena eta plantoa.\nARRIAGA EUSKAL ARTISAUTZA\nZehar kalea, 5 behea 48270 Markina-Xemein\nEZIN ENTZUN, EZIN ERANTZUN\n← EZIN ENTZUN, EZIN ERANTZUN\nESTA CAJA SE SIENTE ARRINCONADA →


Uztailaren 26ko Batzar Orokorreko akta - Sakanako Mankomunitatea\nUztailaren 26ko Batzar Orokorreko akta\niraila 20, 2017\nAinara Ayestaran Ijurko, Mankomunitateko lehendakari gisa, Imanol Goñi idazkariak lagunduta eta gainontzeko partaideen artean, hurrengo puntuak onartu ziren: uztailaren 5eko bilkuraren akta eta lehendakariaren dimisioa aho batez onartu ziren.\nJarraian honako puntuak tratatu ziren:\nTransferentzia guneko malgukia ixteko proiektua eta obraren esleipenaren inguruko informazioa jaso zuen Batzarrak.\nEra berean, konpost plantaren proiektuaren eta zuzendaritzaren esleipenaren inguruko informazioa jaso zuen batzarrak, bai eta, Altsasuko garbiguneko proiektuari eta dagokion finantza planari buruzkoa.\nHondakin teknikariaren eta idazkari deialdien inguruko informazioa ere jaso zuen Batzarrak.\nBatzarrak aho batez onartu zuen Berdintasun Batzordearen eraketa.\nBatzarrak, gehiengo bozekin onartu zuen David Oroz Alonso lehendakari berriaren hautaketa.\n2017-07-26ko Batzarraren akta\nErantzunak desaktibatuta daude Uztailaren 26ko Batzar Orokorreko akta sarreran\n← Idazkari izateko izangai onartuen eta baztertuen behin-behineko zerrenda\n2017ko Sakanako bizikleta eguna irailaren 24ean →


162-166 egunak: Afrika ekialdeko azken kilometroak - Hernani - Kronika.eus\nBERRIA 2022-04-27 12:58\n162. eguna: Sipi – Budaka (76km, +559m)\nEtaparen perfila aspaldi izan dugun erakargarriena, behera asko eta gora gutxi. Kilometroak erraz egiten diren egun horietako bat zirudien hasieran. Hala uste genuen behintzat…\nArratsaldeko lehen orduetan sartu gara eta 100 kilometroetatik urrun oraindik. Nekea ere pilatu zaigu eta gelditzea erabaki dugu. Bihar egingo ditugu pentsatuta genituen kilometroak: geroa, alferraren leloa. Tanzanian egiten genituen etapak etorri zaizkigu burura. Nola demontre egin genituen 800km 8 egunetan? 150km egun bakarrean? Esfortzu horiek errepikatzeko ez beharrik eta ez gogorik oraingoan!\n163. eguna: Budaka – Busembatia (52km, +442m)\nHerri batera iristean jende andana hurbiltzen zaigu beti, eguneko edo asteko nobedadea izan ohi da gure bisita. Jakin-min handia erakusten dute beti abenturarekiko, eta betiko galderez josten gaituzte: Zenbat balio dute bizikletek? Nondik zatozte? Zein da bidaiaren helburua? Eta abar luze bat.\nHerri hau salbuespena izan da, ez zaigu pertsona bat bera ere gerturatu. Sentsazio arraroa izan da, baina atsegina. Egia esan, asko eskertu dugu herri honek eman digun harrera lasaia, protagonismorik gabekoa.\nEz genuen bakardade bera sentitu etapan zehar izandako zulatu bat konpontzerako garaian. Bi esku nahikoa izaten dira lana burutzeko, baina ehun inguru aurkeztu zaizkigu laguntza eskainiz!\n164. eguna: Busembatia – Jinja (70km, +588m)\nDatozen hilabeteetan bidelagun izango dugun Afrikako ikono batekin elkartu gara lehen aldiz: Nilo ibaia. Sudanen eta Egipton basamortutik babestuko gaitu berak.\nHala ere, eguneko anekdota gauean iritsi da. Ostatu baten belardian muntatu dugu kanpina, eta gaueko iluntasunarekin batera iritsi da segurtasuna bermatuko digun langilea. Guztiek izan ohi dute armaren bat, pistola normalean. Gaurko zaindaria originalagoa izan da, teknologia berriak ez zaizkio gustatzen antza. Animalia edo gaizkileren bat jabetza pribatu honetan sartzen bada, arku eta geziekin egingo die aurre. Hamaika ikusteko jaioak gara!\n165. eguna: Jinja – Sseizibwa (53km, +691m)\nBegiz jota genuen Sseizibwa ur-jauzia Ugandan sartu ginenetik, Kenyan gurutzatu genuen zikloturista batek lo egiteko leku paregabe hau gomendatu zigunetik alegia. Asmatu dugu erabakiarekin.\nAzken bi egunetako ekaitz mardulek erreka hazi dute, are eta irudi ahaltsuagoa emanez ur-jauziari. Eguneko izerdiak kentzeko eta freskatzeko leku ederra izan dugu (bainuaren ondoren ohartu gara ur hauetan igeri egitea debekatua dagoela). Horrelako leku batez gozatzeak ez du preziorik. Zorteko sentitu gara beste behin.\n166. eguna: Sseizibwa – Kampala (44km, +581m)\nAfrika ekialdean egin dugun azken etapa. 5700km, 6 herrialde eta 166 egun dagoeneko. Erraz esaten da gero! Azken txanpa Kampalako araurik gabeko errepide eroetan egin dugu, moto artean murgildurik.\nEtapak amaitu dira, baina jakin badakigu deskantsutik gutxi izango dutela datozen egunek… Sudaneko bisatua lortzea izango da erronka nagusia. Horretarako, prozesu burokratiko astun bat gainditu beharko dugu.


Untxia (Oryctolagus cuniculus)\nUntxia itxuraz animalia guztiz polit eta moñoñoa berau, munduko espezie inbaditzaile garrantzitsuenetako bat da, bere jatorrizko eremutik at izurri kontsideratzen delarik. Gizakiaren esku-hartze traketsaren erruz espezie honek habitat ugariren biziraupena arriskuan jarri du munduko eremu askotan, non, untxiaren erradikazioa bilakatu den kontserbaziorako lehentasuna. Hau gutxi balitz, zenbait gaixotasun, habitat galera eta ehiza direla medio, untxia bere eremu naturalean ikaragarrizko beherakada jasaten ari da azken hamarkadetan.\nBi subespezie deskribatuta badaude ere, euskal lurraldeetan bakarra bizi da, Oryctolagus cuniculus cuniculus, tamainaz handixeagoa eta etxekotutako untxi arraza guztien aitzindaria. Euskarazko izen normalizatuak untxi arrunta edo untxi europarra dira.\nLagomorfo guztiek bezala, ikuspuntu morfofuntzional batetik begiratuta, ibilera saltokariari doitutako gorputz egitura du untxiak, atzeko soin-adarren sendotasuna delarik korrika eta jauzika mugitzeko diseinuaren frogarik nabarmenena. Ilaiak, berriz, kolore arre-gris goibel bat izan ohi du gorputzaren gehienean, nahiz eta hau aldakorra izan daitekeen, harea koloretik hasi eta gris-beltz ilun bateraino. Garondoa eta lepaldea gorrixkagoak izan ohi dira eta sabelaldea zein hanken barnealdea zuria. Kanpo belarri luze eta mugikorrak, aurreko aldetik kolorazio gris homogeneokoak eta atzetik buruaren kolore berekoak dira, mutur distaletan orban beltz oso fin bana izan ohi dutelarik. Begien inguruan eraztun zuri bana ageri da. Isatsa, laburra eta mutur borobilduna da, norbaitek muturra moztu izan balio bezalakoa, azpitik zuria sabelaldearekin batuz eta beltza gainaldetik. Hortz-formula 2(I 2/1, L 0/0, P 3/2, M 3/3) da.\nAr eta emeak oso antzekoak dira itxuraz eta dimorfismorik gabeko espezietzat ere jo izan da. Hala ere, emeen kasuan burua zabalagoa eta altuxeagoa izaten dela eta pisuz ere astunagoak izan ohi direla esaten duenik badago. Kume, gazte eta helduek oso antzeko itxura dute, tamaina eta ilaia direlarik ezberdintzen dituen ezaugarririk nabarmenenak. Kumeek ilaia beltz eta laburra dute, habia uzteko unea iritsi eta muda bat pairatzen duten arte. Orduan, untxi gazteak helduen oso ilaia bertsu bat janztera igarotzen dira. Hortik aurrera, untxi helduak bi muda jasaten ditu urtero, alde bentraleko ilaia zurixka eta ez hain dentsoa sortuko zaiona udaberrian eta alde dortsalekoa. Bi mudak txandaka ematen dira.\nSubespezie biak antzeko neurrikoak dira, buruak eta isatsak 34-35 cm inguruko luzera eta isatsak bakarrik 4-8 cm izan ohi dituelarik. Pisuaren kasuan, baina, ezberdintasunak sortzen dira eta geurean O.c.cuniculus heldu batek 1-1,5 kg izan ohi ditu. Edozelan ere, pisua aldakortasun handiko ezaugarria da untxien kasuan, urtaroen, gune geografikoen eta ekologiaren arabera.\nUntxiaren familia berean bada oso antzekoa den beste animalia bat, Lepus generoa otsatzen duen erbia hain zuzen ere. Euskal herrian bi espezie daude, L.granatensis Nafarroa hegoaldean eta Araban, L.europaeus kantauri isurialdean. Untxia baino handiagoa da erbia eta jarrera tenteagoa ageri ohi du. Muskulutsuagoa da orokorrean, batez ere atzeko hanka parearen sendotasunean igartzen zaiolarik. Belarriak untxiarenak baino luzeagoak dira eta mutur distalean orban beltz nabarmena ageri du. Isatsean ere untxia baino dezente hobeto definituriko orban beltz bat dauka. Gorpuzkera ez da untxiarena bezain borobildua eta lasterkari azkarragoa da.\nOrokorrean, untxiaren banaketa eta ugaritasuna baldintza klimatikoekin eta elikagai zein babesleku eskuragarritasunarekin lotuta dagoela uste da. Azken izotz-garaiaz geroztik jatorrizko banaketa eremua Iberiar penintsula, Europa hego-mendebaldea eta Afrika iparraldea izan dira. Gerora, baina, mundu osoan zehar hedatzen joan da espezie hau eta hein handi batean gizakiaren esku hartze baldarrari egotzi dakioke. Erromatar garaian, Europa osoan zehar zabalduz joan zen eta azken mendeetan itsaso eta ozeanoez gaindiko hedapena eman da.\nEgun, bi dira bereizten diren subespezieak. Bata Oryctolagus cuniculus algirus Iberiar penintsularen hegoalde eta hego-mendebalde osoan, Afrika iparraldean zein mediterraneoko eta atlantikoko irla batzuetan hedaturik dagoena. Bestea, O.c.cuniculus penintsularen iparraldean (Euskal Herria barne) eta Europa osoan zehar aurkitu daitekeena. Hainbat saiakera ustelen ostean, 20. mendean amerikan txertatzea lortu zen eta gaur egun Argentina eta Txile ingurura mugatuta dago hegoaldean, Amerika iparraldean ere zenbait eremutan badagoelarik. Azkenik, ozeano barearen zenbait irla, Zeelanda Berria eta Karibean ere aurkitu daiteke, guztira 800 irla baino gehiagotan. Mundu osoan duen banaketa eta arrakasta ugalkortasun handiari eta populazioen hazkuntza azkarrari egozten zaizkio.\nEuskal Herrian duen banaketa oso dago lotuta klimari eta landarediaren banaketari, kantauriar isurialdean banaketa ahula eta gune gutxi batzuetakoa den bitartean, Araba eta Nafarroa gehienean dentsitatea altuagoa eta banaketa homogeneoagoa da. Arabako behe eremuetan oso ugaria da, baina Gipuzkoan eta Bizkaia ipar-mendebaldean populazio txikiagoak daude. Azken bi lurralde horietan, mendi-untxien nukleo ugariren jatorria helburu zinegetikoekin sartutako aleak dira. Gipuzkoan ipar-ekialdeko itsasertzeko eremuak (Donostia eta Hondarribia artean) baino ez du ongi egituratutako populazio egonkorra.\nUntxia ingurune eta baldintza ezberdinetan bizitzeko gai bada ere, orokorrean, ugarien den eremuek baldintza klimatiko kontinental eta mediterraneoak dituzte. Erliebe lau edo gehienez ertainki izurtuak izan ohi dira eta substratu hareatsu eta bigun xamarrekoak zuloak egin ahal izateko. Hala ere, kareharrian ere moldatzeko gai da, ingurune hauetan hain tipikoak diren urak eginiko zuloak ustiatzen dituelarik. Tenperatura baxuak eta prezipitazio handiak ez dira egokiak eta nahiago ditu, beraz, habitat lehor eta beroagoak, sastrakadi mediterraneoak batez ere. Ugal garaian prezipitazio ahula eta udaberrian belar ekoizpena mantentzeko besteko euriteak dituen gune geografikoak dira egokien. Basoetan ere ikus badaiteke ere, ez da ingurunerik gogokoena. Konifero-baso trinkoen barnealdea saihesten du, baina oihanpe urria duten hosto erorkorreko basoetan ere ikus daiteke. Eskala txikian erreka eta ibai ertzetan ibiltzea gogoko du. Azkenik, altuera ere eragile mugatzaile bat da, oso arraroa baita 1.200-1.500 m-tik gora untxirik aurkitzea. Edozelan, baina, Pirinioen ekialdeko muturrean 2.000 m-ko kotetaraino heldu da.\nPaisaia mailan, berriz, untxiaren habitat mota bi unitate ekologiko ezberdinen nahaste edo txandakapena da; belardi motako eremu ireki eta lauak, sastraka multzo txikiz josita. Egoera optimoenean, sastraken estaldura %40tik gorakoa izan ohi den bitartean, belardiarena %35 inguru da, harrapariengandik babestu eta dieta belarjalea sustengatu ahal izateko gako direlako hurrenez hurren. Hala ere, landaredia altuegia ere ez du gogoko, harraparien presentziaz jabetzeko oztopo izan baitateke. Orokorrean, landaredia homogeneo eta berdintsuko guneak ere saihestu egiten ditu. Azkenik, tamaina handiko sastraka zein zuhaitzez ere baliatzeko gaitasuna du. Izan ere, habien egiturari zurruntasuna gehitu eta harrapariengatiko babesa handitzeko landareon sustraien aldean egiten ditu zuloak. Besteak beste, zenbait Quercus espezie ditu gogokoen.\nUntxiaren habitat erabilpena, baina, aldakorra da adinaren eta urtaroaren arabera. Orokorrean, babeslekutan aberats eta kalitate oneko elikagaitan jori diren guneak ditu gogoko. Gazteek habietara sartzeko zulo asko dauden gunetara mugatzen dute jarduna urte osoan zehar, helduek plastizitate gehiago erakusten duten bitartean. Azken hauek, baliabideen gora-beheretara doitzeko gaitasuna dute, udaran ekoizpen handiagoko belardi zabal baina arriskutsuetan ere bazkatzen direlarik.\nBehinola landa eremuetan nahiko ugaria izan zen, denboraren poderioz goldearen lekua hartu zuten makinak babes leku eta zuloak suntsitzen hasi ziren arte. Hala ere, untxiak gizakiaren jarduera batzuetara moldatzea lortu du, egun zenbait parke eta belarditan ikus daitekeelarik. Egun, lantzean behin nekazal lurretan ere atzeman izan da, uhaza, hazi eta sustraiz elikatzen.\nUntxiak landare mota ezberdin ugari jaten ditu eta garapenean zehar aukeraketa jokabideak edo gustuak aldakorrak badira ere, belarkarak nahiago ditu orokorrean. Oso gogoko ditu nutrientetan aberats diren landareak, nitrogeno asko duten lekadunak esaterako. Hala ere, lehentasunez haratago, untxiak urtaroaren eta habitat motaren arabera dagoenera doitzeko gaitasun handia du. Esaterako, negu eta udaberri partean gramineoen atal begetatiboak hautatzen ditu, udara hasieran, berriz, infloreszentziak eta aurrerago, zelaietako begetazio belarkara murrizten denean, sastraken eta zuhaitzen sustrai zein azalaz eta fruituez bazkatzen da. Landare sendoxeagoetan gora igotzeko gai da, ernamuin berrienez elikatzeko gai delarik. Era berean, sustrai, hazi edo tuberkuluen bila ari denean lurrean zuloak egiten ditu.\nSastraka guneetan, ote espezie ezberdinak eta hirusta bezalako belarkara txikiak ditu gogokoen, neguan gehiago monokotiledoneo eta dikotiledoneok jaten dituelarik. Gune hezeagotan Cyperaceae, Juncaceae eta Phragmites australis-en kontsumoa oso ohiko da. Pinudietan, berriz, likenak, onddoak eta goroldioak dira dietaren oinarri, neguan azikulez bazkatzeko ere gai delarik.\nUntxi heldu batek egunean 200-500 g material begetal irensten du, populazioaren dentsitatea handia denean ingurumenean duten inpaktua handia delarik. Honenbestez, zenbait landare eta animalia belarjale espezieren aniztasunaren mugatzaile da, lehiatzaile gogorra baita.\nAzkenik, nutrienteen zurgapena optimizatzeko moldapen bitxi baten jabe da untxia, sortu berri dituen gorotz bigun (zekotrofoak) oliba berde kolorekoak ipurditik zuzenean berriz ere jatean datzana, zekotrofia. Modu honetan, gorotzetako bakterioen digeritze entzimatiko bat burutzen ahal du eta hauen proteina zein bitaminaz jabetzen da. Gainera, gorotz bigun hauetako ura ere zurgatu egiten du. Bigarren digestio honetatik sortzen diren gorotzak borobilak, lehorrak eta gogorragoak dira eta lurraldea markatzeko erabiltzen dituzte arrek (7-12 mm-ko diametroa). Estrategia hau oso baliagarria zaio elikagai eskasia garaietan edo honen kalitatea txarra denean. Baita baliabide hidrikoak muga direnean, gernuan urea kontzentrazioa handitzeko duen gaitasunarekin batera. Bi ezaugarrioi esker, inguruneko baldintzen gorabeheren aurrean erresistentzia berezia du untxiak.\nUntxia, gainontzeko lagomorfoak ez bezala, urte osoan ugaltzeko gai den animalia da, klima eta baliabideen eskuragarritasuna muga izaten denez kume gehienen jaiotza lehen urte erdian gertatzen bada ere. Ugal garaia unean uneko baldintzen arabera denboran aurreratu edo atzeratzeko gai da. 30 egun inguruko ernaldiaren ostean kume altrizialak erditu ohi dituzte emeek, hiru eta sei artean kumaldi bakoitzeko. Kume hauek ilaia eskasdunak, itsuak eta 35-45 g-koak izaten dira eta amak egunero minutu gutxi batzuk besterik ez dizkie eskaintzen zaintza eta edoskitzea burutzeko. Hilabete baino lehen amaren eta kumetako habiaren babesetik aldentzeko gai izaten dira. Eme bakoitza urte berean kumaldi ugari izateko gai da, nahiz eta untxiaren bizimoduak eragiten dion etengabeko estresak abortu ugari sortarazten dituen.\nEmeek heldutasun sexuala hiru hilabete eta erdian lortzen dute, arrek lau hilabete behar izaten dituzten bitartean eta bederatzi urtetik gora bizi daitezke. Kumeen dispertsioa, beraz, heldutasun sexuala lortu aurretik gertatzen da eta gainera, arrak dira, batez ere, habia utzi eta urrun joaten direnak. Emeak, filopatrikoagoak dira, batez ere inguruko beste emeak ahaideak badira. Hala ere, beren lurraldean egonkortzea eta berau babestea lortzen duten kumeak oso gutxi dira, jaiotako umeen arteko heriotza % 75etik gorakoa dela estimatzen delarik. Galera hau emearen ugalketa tasa handiak konpentsatzen du, kumatzen ari den bitartean ar eske hasteko gai baita.\nUntxiaren ugal arrakastaren atzean ezkutuko mekanismo bi daude. Bata, obulazioa soilik induzipen baten menpe gertatzen dela, hau da, obuluak soilik kopula baten ondorioz askatzen direla. Bestea, elika baliabideak urri direnean emea fetua birzurgatzeko gai dela.\nArren arteko hierarkia gako da ugalketan, ar dominatzailea soilik ugalduko delarik kolonia osatzen duten emeekin. Beti ere, emeak haserretzen ez diren bitartean, asaldaturik edo beldurturik baldin badago ez baitio arrari estaltzeko betarik ematen.\nUntxiaren bizimodua eta bizi eremua oso dago lotuta babeslekuarekin, bizitzaren denborarik gehiena zulo edo habien inguruan igarotzen baitu. Hau honela, habiaren inguruko baliabideak murrizten joan ahala babeslekutik urrundu beharra izaten du, baina beti ere berehala itzultzeko, gradiente espazial nabarmen bat sortuz landaredian. Egun argiaren zati handiena zuloetan igarotzen du untxiak, batez ere kumeak dituenean, harrapari hegalariengandik babesean. Gaua eta ilunabarra dira aktiboen izaten den unea eta eguzkia gordetzen denetik egunsentira arte elikatzen da, gaueko harrapariengandik babesteko eta elikatzeko eremu irekietara jotzen duelarik. Nola ez, aktibitatea faktore klimatikoen eta urtaroen arabera aldakorra da. Udazkenean eta neguan aktibitatea ia nulua da, irailetik aurrera handitzen delarik abendura arte.\nUntxia animalia lurtar lurraldekoia da eta 20 kide helduz osatutako kolonia edo taldetan bizi eta bazkatzeko joera du. Egituraketa sozial oso konplexua du untxiak, ugal arrakastarekin oso lotuta dagoena. Ar dominatzaile bakarra, hainbat eme ugalkor eta gazte zein menpeko ar batzuez osatuta egoten dira koloniak. Egituraketa honetan elikagai eskuragarritasunak eta babesgune kopuruak eragin zuzena du, zenbat eta baldintza hobeagoak izan hierarkiaren zurruntasuna txikitu egiten delarik, eta alderantziz. Faktore beren menpekoa da kolonien tamaina, baldintza faboragarrietan indibiduo gehiagoko taldeetan elkartzen direlarik. Egituraketa sozialerako beste elementu gako bat, batez ere emeen artekoa, zuloak egiteko gaitasuna da. Bi sexuetako banakoek defendatzen dute lurraldea eta emeak babesgune edo habiengatik lehiatzen diren bitartean, arrak emeak estaltzeko lehentasunagatik lehiatzen dira.\nLurralde babestuaren tamaina urtaroen eta gune geografikoen arabera aldakorra da, baina ez da ez sexuaren, ez elikagai eskuragarritasunaren edo kalitatearen araberakoa. Badirudi, aldakortasun honen jatorria landarediaren estalduraren araberakoa dela, zenbat eta estaldura handiagoa izan orduan eta eremu txikiagoak babesten dituelarik. Bestalde, gauez eremuok handiagoak dira egunez baino.\nHabitataren eta lurzoruaren baldintzek baimentzen badute, untxiak lurpeko habia sistema konplexuak sortzen ditu. Tunel sistema konplexu hauek kanpora ateratzeko zulo ugari izan ohi dituzte eta hainbat untxi belaunaldiren lan gogorraren emaitza izaten da. Esan daiteke, babesgune sistema hau untxiaren arrakastaren atzean aurkitzen den elementu garrantzitsuenetako bat dela, babes fisiko bat eskaintzeaz gain mikroklima egonkor baten mantenua baimentzen baitu. Hezetasuna eta tenperatura leuntzen dituenez, transpirazio eta deshidratazio mailak baxu mantentzen dira, termo-erregulazioan inbertitu beharreko energia murrizteaz gain.\nGorotz lehorrak monopolizaturiko lurralde osoan zehar banatzeaz aparte, untxiak gorotz pilaketa batzuk sortzen ditu. Multzo hauek interakzio sozialerako guneen kokapena eta lurraldearen mugapena zehazteko funtzioa dute. Arrak dira hauen mantenua burutzen dutenak eta gorotzez gain, pixa eta beste sekrezio batzuk ere gehitzen dituzte.\nLagomorfo guztiek bezala, untxiak zentzumen organo oso zorrotzak ditu, animalia iheslaria izaki harraparien presentziaz berehala ohartu beharra baitauka. Harrapari potentzial baten presentzian, etsaiak ikusiko ez duen esperantzaz, geldirik pausatu ohi da momentu batez. Momentu horretan atzeko hankekin lurra kolpatzen du, behin edo gehiagotan asaldapen mailaren arabera. Azkenik, babesleku batera lasterka eta brinkoka ihes egiten du. Azken jokabide honekin lotzen dira gauetan errepideetan gertatzen diren auto harrapaketak.\nOrokorrean oso animalia isila bada ere, garrasi ozenak egiteko gai da izututa edo zaurituta dagoenean. Beste komunikazio bide erabilienak kontaktu fisikoa eta usaimena dira.\nO.cuniculus espezie gakoa da Iberiar penintsulako komunitate askoren funtzionamenduan, 40 animalia baino gehiagoren dieta osatzen baitu, besteak beste, zenbait hegazti harrapari eta tamaina handiagoko ugaztun haragijale batzuena. Gurean hontza handia (Bubo bubo), arrano beltza (Aquila chrysaetos), azeria (Vulpes vulpes) eta basakatua (Genetta genetta) dira ezagunenak eta garai batean otsoa (Canis lupus) eta katamotza (Lynx lynx) ere predatzile garrantzitsuak izan zirela uste da.\nElkarrekintzak, baina, ez dira kate trofikoari dagokionean amaitzen. Untxia habitaten moldapenerako ahalmen ikaragarria duen ugaztuna da, paisaia mota askoren mantenurako ezinbesteko elementua delarik. Izan ere, untxiaren presentziak eta aktibitateak ornogabeendako habitat egokia sortzeaz gain, ekosistemen dibertsitatea faboratzen du, espezie aberastasuna emendatzen, baita lurraren emankortasuna handitzen ere. Eragin honen atzean dauden portaerak, gorotzen etengabeko ekoizpena, induskatzeko gaitasuna eta belarjale izaera dira. Untxiaren gorotz pilaketak zenbait koleoptero koprofagorendako habitat ezin hobeak dira, intsektu hauen dibertsitate eta ugaritasunaren mantenuan garrantzia handiko elementu direlarik.\nHonetaz gain, landare espezie askoren hazien dispertsioa faboratzen du, berau irentsi eta digestio sistema osoa igaro ostean, hozitze gaitasuna mantendu eta handitu egiten duelarik gainera. Juniperus phoenicea espeziearengan duen hazi hedapen efektua, adibidez, oso positiboa da.\nHabia sistemen barnean tenperatura eta hezetasun baldintzak egonkor mantentzen dira, edozein bizidunendako babesgune on bat izateaz gain, kanpo ingurunean gerta daitezkeen gora beherak aldentzeko balio du. Baliabide hau untxiaren lanaren emaitza bada ere, beste hainbat espeziek ere aprobetxatzen du. Besteak beste, azkonarrak, lazertido espezie hainbatek eta sugeren batek ere bai.\nAzkenik, azeria untxiaren usai markez baliatzen da bere lurraldea mugatzeko.\n1950. urteaz geroztik untxien populazio osoak % 80-90eko jaitsiera izan du eremu geografiko natural osoan. Pneumonia hemorragiko birikoa (PHB) eta mixomatosia bezalako gaixotasun birikoak izan dira gertaera honen eragile nagusiak, baina habitat galerak eta ehizak eragindako heriotzek ere ez dute lagundu gehiegi. Egun oraindik, ez dago gainbehera honen amaieraren inguruko ebidentziarik. Bizkaian eta Gipuzkoan, gehiegizko ehiza presioak helburu zinegetikoekin birpopulatutako nukleoen desagertzea eragin zuen, eta Nafarroan egun oraindik ehizak duen eragina dela eta populazioak behera darrai.\nNeurri ugari hartu dira untxiaren kontserbazio egoerak okerrera jarrai ez dezan, habitat eta prozesu naturalen berreskurapenetik hasi populazio naturaletan indibiduo berriak txertatzeraino.\nUntxi europarra espezie bitxia da kontserbazio egoerari dagokionez eta polemika ugariren iturburu ere bai. Izan ere, espezie gako bakarra da bere eremu naturalean arriskupean dagoena eta aldi berean, espezie exotiko suntsitzaile dena beste eremu askotan. Zailtasun handiekin topo egin da jatorrizko banaketa eremuan espeziearen biziraupena bermatzeko, baina baita eremu naturaletik kanpora desagerrarazteko.\nNaturaren Kontserbaziorako Nazioarteko Elkartearen Munduko 100 espezie exotiko inbaditzaile kaltegarrienen zerrendan barneratuta dago untxia.\nPalomo JL, Gisbert J, Blanco C. 2007. Atlas y Libro Rojo de los Mamíferos Terrestres de España. MMA. Madrid\nEgilea: Andoni Iparragirre | Sorrera: 2012/10/25 | Azken eguneraketa: 2014/09/12 | Bisita-kopurua: 4800 | Argazki nagusia: Thermos


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Karrozeria (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Karrozeria (Heziketa Zikloa). Erdi maila\n1 Fabrikazio Mekanikoa (Lanbide Arloa) 1 Fabrikazio mekanikoko diseinua (Heziketa zikloa). Goi maila 1 Galdaketa (Heziketa Zikloa). Erdi maila Galdaketa eta pulbimetalurgiaren bidezko produkzioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) Karrozeria (Heziketa Zikloa). Erdi maila Gehiago ... 1 Lanbide Heziketa Mekanizazioa (Heziketa Zikloa). Erdi maila 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Itzulpengintza euskarazko filmen polisisteman - Gaiak - Euskonews\nArtikulutxo honetan Translation in the Basque Language Film Polysystem (link pdf) disertazioaren euskarazko aurkezpena egiten da. Lan hau Londreseko Roehampton Unibertsitatean entregatu zen 2011ko irailean, bertako Ikus-entzunezko Itzulpengintza masterraren azken moduluaren barruan.\nAldian aldian, bikoizketa vs azpidazketa debatea haizatzen da euskarazko hedabide idatzietan eta ezinbestean iritzi kontrajarriek elkar jotzen dute maiz iruzkin-hari luzexkak izaten dituzten artikuluen bueltan. Iritzi horiek irakurrita, konstatazio batera irits daiteke, alegia, argudio gehienak subjektiboak direla eta sarri preferentziazko kuestio batera mugatzen direla.\nDebate hau aspaldi samarrekoa da hizkuntza gehienetan. Teknika batak eta besteak aldezleak nahiz kontrarioak dituzte, eta asko idatzi da itzulpen modu bakoitzaren abantailei eta desabantailei buruz.\nBata edota bestea lehenestea eskuarki izaten da ohituraren poderioz eratutako jarrera bat. Espainiaren kasuan, esaterako, bikoizketak du pisu handiena tradizioan, eta ikusleek film eta telesail bikoiztuak nahiago dituzte. Orain, hitz egin iezaiozue bikoizketaren abantailei buruz azpidazketa nagusi den herrialde bateko biztanle bati eta ikusiko duzue.\nEdonola ere, arlo honetako hainbat adituk (adibidez, Frederic Chaume eta Jorge Díaz Cintas) argi dute bikoizketaren eta azpidazketaren artekoa “polemika faltsu bat” dela. Bi itzulpen moduak dira balekoak, eta areago, osagarriak. Egoera ideal batean, bi-biak erabiliko lirateke neurri bertsuan, beharrizan eta interes ezberdinak asetzeko.\n“ETB hasi zenean 1980ko hamarkada hasieran, bere programazioaren parte handiena atzerriko ekoizpenek osatzen zuten.”\nArgazkia: CC BY - espensorvik.\nGuztiarekin, egoera ideal horretatik alde, argi dirudi ezen gizatalde jakin baten testuinguru, ezaugarri eta beharrizan ezberdinek faboratzen dituztela ikus-entzunezko praktika batzuk beste batzuen gainetik, eta, kasu gehienetan, aukeratu beharra dago (aldiz, gogora dezagun ezen DVDaren industrian, Espainia bezalako herrialde batean, gaur egun teknika biak konbinatzen direla).\nGai honetaz arduratzen direnek zerrendatu izan dituzte hizkuntz komunitate bat “azpidazketa” edota “bikoizketa” eremuan kokarazten dituzten arrazoiak. Horrelako sailkapenen irizpideak kontuan hartzen ditu alderdi teknikoak nahiz finantzazkoak, eta baita ere hizkuntza politikaren, hezkuntzaren eta politika sozialaren inguruko faktoreak.\nHerrialde bat bikoizketaren edo azpidazketaren arte erabakitzera mugidatzen duten faktore historiko eta ekonomikoak gorabehera, hizkuntza gutxituekiko komuniteateen kasuan, hautua hizkuntza politikako faktoreetan datza nagusiki.\nAsier Larrinagak, EITBko Euskara Zerbitzuen Arduradunak, euskarazko bikoizketaren historiari buruzko artikulu batean esaten digu ezen “Euskal Telebistan azpidazketa ez da filmak euskaratzeko alternatiba bat [...], Euskal Telebistak euskaraz esana den emisioari ematen baitio lehentasuna lehen kanalean”. Ahozkoa idatzizkoaren gainetik. Beraz, badirudi gurean hautuaren arrazoi nagusiak hizkuntzaren normalizazioari erantzuten diola.\nHorrenbestez, Euskal Autonomia Erkidegoan, kontsiderazio hauexek eraman zuten telebista publikoa bikoizketaren alde egitera, inportatutako saioak itzultzeko modu egokiena zelakoan. Hain zuzen ere, ETB hasi zenean 1980ko hamarkada hasieran, bere programazioaren parte handiena atzerriko ekoizpenek osatzen zuten.\nHalere, ikusle heldu eta gazteei zuzenduriko film eta telesailen kopuruak behera egin du nabarmenki urteek aurrera egin ahala (haurrentzako produktuen kasua beste kontu bat da) eta, gaur egun, haien presentzia anekdotiko hutsa da. Egoera honetan, bikoizketak hizkuntza normalizazioari begira izan lezakeen balioak zalantzazkoa dirudi.\n“Ikusle heldu eta gazteei zuzenduriko film eta telesailen kopuruak behera egin du nabarmenki urteek aurrera egin ahala.”\nArgazkia: CC BY - .reid.\nAurkezten dugun lan honetan auzi guzti hauek kontuan hartzen dira. Gure helburua da nabarmentzea itzulpengintzak izan dezakeen garrantzia euskarazko filmen polisistema txikian (hau da, bai jatorriz euskaraz egin diren bai euskaratuak izan diren film eta telesailen multzoan) eta kontsideratzea zein puntutaraino azpidazketa izan daitekeen bikoizketaren alternatiba egoki bat ikus-entzunezko itzulpengintzan. Nolanahi ere, hemen ez gara sartuko bikoizketa vs azpidazketa kontrobertsian; aitzitik, gure premisa da bi itzulpen sistemok berdin baliagarriak direla eta maiz elkarren osagarri.\nDefenditzen dugun tesiaren arabera, merkea, egite bizkorrekoa eta inplementatzeko erraza izaki, azpidazketak sustatu dezake euskarazko filmen proliferazioa. Honek egin beharreko urrats saihestezina dirudi, areago normalizaziorako bidean orain arte zinema alde batera utzi duen kultura batentzat.\nGutxienik objektiboa den ikuspuntua hartu ahal izateko, nahitaezkoa izan da euskarazko filmen polisistema definitzea eta zedarritzea —horretarako, lehenik eta behin hura ezagutzea— kontuan harturik jatorrizko ekoizpena eta itzulitako ekoizpena ikus-entzunezko medio nagusietan: zinema, telebista, etxe-bideoa eta Internet. Ondoren, sistema horren azterketa egin da euskarazko kulturaren eta inguruko sistema kultural indartsuenen markoan, bereziki Espainiakoan. Kontestualizazio lan guzti horren emaitza lan honetan jasotzen da.\nOndorioen kapituluan polisistema indartzeko bi ideia aurkezten dira. Lehenengo ideiak proposatzen du azpidazketa praktikaren hedapen planifikatua garatzeko ekinbide bat, atzerritar produktuen presentzia areagotzeko helburuarekin. Bigarren ideiak mahaigaineratzen du euskarazko film produkzio osoa, jatorrizkoa nahiz itzulia, katalogatzeko eta jendartearen eskura jartzeko egokitasuna.\nEranskinean, beste gauza batzuen artean, Euskal Herriko hainbat pertsonei egindako inkesta xume baten emaitzak jasotzen dira. Bertan, euskarazko filmak ikusteko ohiturak eta ikus-entzunezko itzulpen preferentziak azaltzen dira.\nIrakurri lana bere osotasunean: Translation in the Basque Language Film Polysystem (link pdf)


Irekia Eusko Jaurlaritza - Gobierno Vasco :: Abuztuan, 2.314 langile gehiago geratu dira langabezian Euskadin\nAbuztuan, 2.314 langile gehiago geratu dira…\nEuskadin abuztuan jasotako langabeziak gora egin du aurreko hiletik; hain zuzen ere, 2.314 langabe gehiago jaso dira, eta dagoeneko 160.125 enplegu eskatzaile daude. Espainia osoan, 38.179 langabe gehiago jaso dira, eta, guztira, 4.625.634 langabe daude.\nIgoera honek -% 1,47- Euskadin lau hilabetez segidan izan den beheranzko joera eten du. Eta, igoera izan bada ere, azken hamar urteotako bigarren abuzturik onena izan da.\nPlangintza eta Enplegu sailburu Javier Ruizek datu horiek aztertu eta aditzera eman du "abuztuan ohikoa den bilakaera horrek apurtu egin du, batez ere udako zerbitzuak abian jartzearen ondorioz, aurreko hilabeteetako lanpostuak sortzeko joera. Hala ere, azken urteotako abuzturik onenetako bat izan da".\n"Dena den, Lanbiden lanean jarraituko dugu lanpostua galtzen dutenen enplegagarritasuna hobetzeko; hartara, ekonomia, krisialdi hau gaindituta, lanpostuak sortzen hasten denean, pertsona horiek guztiak enplegua bilatzeko ahalik eta baldintzarik onenetan egongo dira" gaineratu du.\nLurraldeen arabera, Bizkaiak izan du portaerarik onena; han, langabezia % 1,15 igo da (1.026 pertsona). Gipuzkoan, aldiz, jasotako langabezia % 1,44 igo da (635 pertsona). Araban, berriz, langabeziak % 2,63 egin du gora (653 pertsona).\nSexuen arabera, jasotako langabezia % 1,96 igo da gizonen artean (1.506 pertsona) eta % 1 emakumeen artean (808 pertsona).\nAdin tarteei dagokienez, % 1,30 jaitsi da 25 urtetik beherakoen artean (162 langabe gutxiago). Aldiz, % 2,23 igo da 25 45 urtekoen artean (1.839 pertsona), eta % 1,01 45 urtetik gorakoen artean (637 pertsona).\nSektoreen arabera, jasotako langabeziak behera egin du bai lehen sektorean (% 1,11; 27 langabe gutxiago), baita aurretik enplegurik ez zutenen artean ere (% 3,03; 429 langabe gutxiago). Alabaina, gora egin du industriaren sektorean (% 2,58; 623 pertsona), eraikuntzari lotutakoan (% 1,02; 194 pertsona) eta zerbitzuen sektorean (% 1,99; 1.953 pertsona).


Oinarrizko errenta «mugarik gabe» babesteko eskatu du Ekain sareak - Gizartea - Berria\nAlderdi politikoei hamabost proposamen egin dizkie, toki politika «barneratzaileak» bultzatzeko\nEkain sarearen ordezkariak beren proposamenak aurkeztu zituzten atzo, Gasteizen. RAUL BOGAJO / ARGAZKI PRESS\n«Lurralde barneratzaileago eta solidarioago bat egiteko» ardatzetako bat diru sarrerak bermatzeko sistemaren defentsa da. Hala nabarmendu du Ekain Euskadiko Gizarteratzearen aldeko Sareak, maiatzaren 24ko hauteskundeetara begira egindako proposamenen artean. Are gehiago, aipatu sistemarako eta gizarte zerbitzuetarako —mendekotasunerakoak barne— sarbide unibertsala defendatzeko eskatu du, «inolako mugarik eta estigmatizaziorik gabe».\nAraban, Bizkaian eta Gipuzkoan gizarteratzearen alorrean lan egiten duten gizarte ekintzako erakundeen sei sareen topaleku da Ekain sarea; hauteskundeetara begira hamabost proposamen egin ditu. Maiatzaren 24an ordezkaritza lortu nahi duten alderdiak elkartu zituen Oihaneder Euskararen Etxean, eta «lurralde barneratzaileagoa eta solidarioagoa» eratzeko tokiko politiketarako lehentasunezko ardatzak aurkeztu zizkieten Manu Moreno Ekaineko presidenteak eta Hajar Samadi kideak.\nAberastasuna egoki banatze aldera, zerga politika «aurrerakoiagoa» aholkatu die Ekain sareak ordezkari politikoei. Aberastasunaren banaketan laguntzeko ez ezik gizarte zerbitzuei eusteko ere baliagarria izango dela gaineratu du, baita gizarte kohesioa sustatzeko ere. Hain zuzen, aipatutako kohesioa lortzeko helburu guztiak «politikoki, teknikoki eta aurrekontu aldetik» indartu behar direla oroitarazi dute: gizarte zerbitzuak, osasuna...\nEmakume eta gizonen arteko berdintasuna bermatzeko planen eta jardueren «tinkotasun eta eraginkortasun» handiagoa ere galdegin du Ekain sareak. Tinkotasun hori gizartearen eremu guztietara zabaldu behar dutela gaineratu du.\nMigratzaile atzerritarren herritartasun osoa eta unibertsala onartzeko proposatu die Ekain sareak alderdi politikoei, baita haien parte hartze sozial, ekonomiko eta kulturala kontuan hartzea ere. Alde horretatik, «politika publiko inklusiboak» sustatzea lagungarria izan daitekeela erantsi du, komunitate irekiak, pluralak eta kultura anitzekoak lortu ahal izateko. Horrekin batera, jarrera «arrazista eta insolidarioak» geldiarazteko, eta kolektibo jakinak kriminalizatzeari uko egiteko eskatu du Ekainek, baita nazioarteko garapenerako lankidetza programei «berriro» heltzeko ere.\nIraunkorra eta tokikoa\nEredu sozioekonomikoari ere heldu dio Ekain sareak. Ingurumen iraunkorrean oinarritutako eredu baten aldeko konpromisoa hartzeko iradoki die alderdi politikoei; hondakinak gutxitu, berrerabili eta birziklatzearen aldeko apustua egiteko, eta alor horretan lana sortzeko. Halaber, toki garapenerako planak bultzatzeko aholkatu die, elikadura subiranotasuna eta gertuko merkataritza garatuz, besteak beste.\nHerritarren parte hartze politikoak ere Ekainen zenbait puntu hartu ditu. Gobernantza parte hartzailea ahalbidetzeko guneak indartzeko, eta espazio publiko eta gizarte jardueretarako lokalak erabiltzeko araudiak egokitzeko iradoki du; horren bitartez aukera berdintasuna eta mobilizazio eskubidea erraztuko dela uste du sareak, besteak beste.\nEtxe kaleratzeak direla eta, finantza erakunde eta energia hornitzaileak estu hartzeko bideak indartzea galdegin du, baita etxerik ez dutenen gaiari heltzeko ere, eragile guztiekin lankidetzan.\nMiren Amurizak eskuratu du Bizkaiko finalerako lehen aukera\nAiegik uko egin dio eremu mistoan sartzeari\n"Ezinbesteko pausoa, Euskal Herriak erabakitzeko"


Horoskopoa V.V. Putin 2018rako: Izarrak gaixotasunari buruz hitz egiten du\nVladimir Vladimirovich-en igarotzako maparen izarren kokalekua ez du bizitza lasai agintzen. Bereziki, Ilargiaren alderdi bizkorra, Uranoren eta Saturnoren autoritate lumadunek, presidentearen barne-muina hautsi dezakete. Bi gauza bat sakrifikatu beharko duzu: potentzia edo osasuna. Hala ere, badira momentu onak. Hauei buruzko xehetasun gehiago esaten zaie astrologile autoritarioei eta klausulaiei.\nPavel Globa-ren iragarpena\nAstrologer aparteko baten kalkuluen arabera, ezer ez da Putin martxoan mantenduko. Baina zoriontasuna ekarriko duen ala ez, hori beste galdera bat da. Saturno nahigabea ia berehala sartzen da Scorpionen etxean. Eta gaixotasun hilgarri batek markatu dezake, eta aurreikusitakoa baino laburragoa izango da. Lehendakariak planetaren energiaren erasoari eusten badio, gainerako indarrak aurreko urteetatik ateratakoak baino ez dira nahikoa izango. Ez da ezer berria sortu eta ez da metatu.\nAstroloia 2023an bektorearen aldaketa kardinal bat iragartzen du. 55 urte zituela gizon bat boterera dator. Bere iraupena lausoa da, baina oraina mirespen orokorra sortuko du. Izan ere, gaixotasun sendaezin bat aurre egingo du. Errusiako ekonomiarekin gauza bera egingo du: teknologia goi mailako lidergoaren hypostasisa berpiztuko du.\nVlad Ross-en iragarpena\nGure ustez, Ukrainako astrologoaren pronostikoa joera izan zen. Rossen kalkuluen arabera, 2018ko otsailean, Putinek oso zaila izango du. Hau da Saturnoko eragina bera, gizakientzako saiakuntza larrien planeta. Ilargirako Uranoren elkartzeak ere garrantzi handia izango du. Lurraren satelitearen posizioak kontrolik gabeko osasun-arazoak adierazten ditu.\nPutinekiko presioa alde guztietatik emango da: atzerriko zigorrak bakarrik areagotu egingo dira, eta negozio errusiarren deskontentziarekin. Nazioarteko jauzi handiak oso litekeena da: herrialdeetako gobernu-organoek beste herrialde batzuei uko egiten dietenean. Honek beste eskema bat sor dezake jauregi kolpe baterako. Garai zailak uda amaierara arte iraungo du.\nBaina udan ere, Vladimir Vladimirovitxek ezin izango du erlaxatu. Abuztuko eclipse eguzkia Sarossian zikloaren amaiera markatuko denetik. Putin fenomeno naturala hartzera iritsi zenean. Berarekin batera, arriskuak eta uzten ditu. Hau ezinbesteko txartela da bere izar patua bizkarrean. Horra hor Zoroastrian egutegia dioena. Errusiako historiak joera argi bat du liderrak Camel-en etortzeko. Hori dela eta, nahiz eta hauteskunde presidentzialak garaipena ez du erosotasuna ekarri Putin. Indarraren proba zoragarria espero du. Osasuna mehatxatzeko ez dira etsaiak bakarrik, baizik eta beren gaitzak ere.\nEgoera politiko eta ekonomikoa larriagotu egingo da. Herriak gatazkak etnikoz estaliko ditu. Eta fieles leialen leialtasuna fikziozkoa izango da.\nAlexander Alexandrov-en horoskopoa\nEzagunak diren zenbakitzaileek ere Putin jaunaren piztia argitzeko ahalegina egin zuten. Bere kalkulu esoterikoen arabera, presidenteak ez du ezer mehatxatzen. Aulkia aurreztuko du eta politika berdina izango da. Herrialdearen ekonomian egoera hori estankan edo egonkortasunean deitzen ohi da, hobespen pertsonalak eta subjektibotasun subjektiboen arabera. Jendeari laguntza emango dio Putin bere boterea epe berriaren bukaerara arte.\nMaria Duvalen ikuspegia\nFrantziako argiak kontrako iritzia da. Izarekin duen komunikazioa aurtengo liderra izan da. Hala ere, aukera honen konplexutasuna Vladimir Vladimirovich-ek bere borondatearengatik bakarrik uztea posible dela ... Esate baterako, hauteskundeetan parte hartzeko uko egiteak lehendakariaren osasunaren narriadura zorrotzarekin lotu dezake. Lehiakideek intoxikatzeko arriskua dago. Era berean, María konpromiso politikoa onartzen du: borondatezko boterea kentzea konpromisoa hartuko du Hagako Epaiketaren barkamenerako. Bigarren aukera jakintsuagoa dirudi, baina Putinek ia ezinezkoa eskatzen du. Vladimir Vladimirovitxek xantaiarik gabeko pozaldi politikoa izatera iritsiko zela frogatu zuen. Hori dela eta, azkenera arte, izaren antolaketa desegokian borrokatuko da.\nFatima Khaduyeva aurreikustea\nIkuspegi antzeko bat da Psychics-eko guduaren parte-hartzailea. Bere jarrera baikorra ez da hainbeste balio Vladimir Vladimirovitxek bere eskumenak tolestu egingo dituela baizik, hurrengo erregela herrialde osoa krisi osoaren aurrera eramateko. Eta hau da maila sinboliko sakonagatik: duela gutxi arte, Errusia familia inperialaren exekuzioaren karma izugarri harritu zen. Putinek bere herriaren bekatuak berreskuratu ondoren, herrialdeak bakean arnasa hartuko du. Gerrak odoltsuak geldituko dira eta urrezko adina etorriko da. Ez duzu etengabe begiratu egoera zilarrezko adinean. Errusiar belaunaldi berriek lorpen guztiak gaindituko dituzte. Ama Birjinaren patronatuek lehendakari berria herrialdetik alde egingo dute nazioarteko isolamenduetatik ahalik eta azkarren. Baina Putinen osasuna azkartu egingo da. Bere gorputzaren boterearekin batera energia guztia hartuko du. Hezur-mailan, bizitza indarra ahultzen hasten da. Lehendakariak telebista pantailetan desagertuko dira laster.\nLela Kakulia-ren ikuspegia\nGeorgiako argiaren iragarpena ez da oso desberdina zure lankideen kalkulu estatikokoetatik. Baina Putin oraindik boterea duela ikusten du. Lela intuizioak dioenez, botere aldaketak urtebete igaro ondoren hasitako hauteskundeak bakarrik egingo ditu. Vladimir Vladimirovitxek lehen lerroa okertuko du. Bere teinkortasuna soilik inbidia izan daiteke: mundu osoa Errusiako buruzagiarekin alderatu da eta lurrean estutzen du. Ekitaldi interesgarriena Putinen bizitza pertsonalean gertatuko da. Oso litekeena da bere osasun energetikoa mantentzeko dama gazte bat ezkontzea. Bere garaiko identitatea ezkutuan gordeko da. Hala eta guztiz ere, nahiz eta bere indarrak ez du aintzat hartuko boterea eskuratzeko urte gutxian boterea gazte eta asmo handiko bat. Vladimir Vladimirovitx ahulduegia, lehendakaritzarako udaberriko borroka egin ostean. Azken finean, ez da hainbeste arerio politikoekin borrokatuko, traidore sekretuekin bezala. Hau Saturnotik elokuentez frogatzen da heroiaren trantsizioaren mapan ...\nScorpio-Emakumeentzako Horoskopoa 2017ko urtarrilera\n2017ko ekainean minbiziaren emakumezkoentzako horoskopoa\nUr-suge urdinaren sinboloak\nHoroskopoa 2017ko irailean emakumeentzat-Libra\n2017ko ekaineko Ama Birjinaren Horoskopoa\nHoroskopia zuzena abenduaren 25-31, 2017 astean\n2017ko ekaineko emakumea-Gemini horoskopoa\nPolenaren alergiak tratatzea\nNola pisua galtzen neguan dieta eta fitness gabe\nNola jokatu behar ez izateko harremana ez suntsitzeko\nHerrialde ezberdinetako Urte Berriak\nTxerriarekin prunes eta apricots lehorrak\nLinako propietate erabilgarriak\nGazta prozesatua: onura eta kaltea\nDemodex: sintomak, agerpenaren kausa, tratamendua\nSinger Yury Antonov, biografia\nPostala Aita Santuak otsailaren 23an, eskuak, urratsez urratseko master class bat argazki batekin\nArazoak, desabantailak, larruazaleko gaixotasunak\nGorputz dietetikoa eta osasuntsua\nJaiotze-markak ezabatu ditzake?\nBorsch aza freskoa\nGazta patateak gaztaz


Memoria txartelak – KZblog\nZiur aski behin baino gehiagotan memoria txartelei buruz entzun duzula. Laguntxu hauek edozein lekutan daude: smartphone, tablet, argazki kamerak… gailu askok beraien barneko memoria zabaltzea usten dute memoria txartelen bitartez. Baina, zein da beraien arteko desberdintasuna? Nola dabiltza? Kzgunean galdera hauek eta beste batzuk ebatziko ditugu, memoria txartelen zalantzak behingoz ken dezazun.\nEtorri Kzgunera eta izena eman gure “Informatika lainoan. Bildu eta partekatu zure informazioa” ikastaroan\nZer da SD txartela?\nSD txartela bere barnean edozein motatako edukiera gordetzeko balio du eta gailu ezberdinetan erabili ahal dezakegu: sakeleko mugikorretan, digital kameretan, GPS nabigatzaileetan… Txartel hauek memoria sistema nagusienak dira, beraien kapazitate handiagatik tamaina txikian.\nGailuaren arabera txartel tamaina bat edo beste bat beharko dugu. Orokorrean, txartela maiz jarri eta kenduko badugu tamaina handikoa izango da, ostera, gailuaren barnean etengabe egongo bada txikiagoa izango da. 3 tamaina daude:\nSD txartela: Eredu hau estandarra da, lehenengo agertu zena izan zen. Arruntena da eta kamera digitaletan, grabatzaile digitaletan edo eskuko DVD irakurgailuetan aurki ditzakegu.\nMini SD: Estandar eredua baino pixka bat txikiagoak dira. Gaur egun ez dira gehiegi erabiltzen eta arraroa da behar dituzten gailuak.\nMicro SD: Txartel hau txikiena da, hain txikia eskuko atzamar batean, lekua soberan daukala. Eredu honek arruntena da sakeleko mugikorretan, tablet, mp3, GPStan….\nSD txartelen memoria gaitasuna 3tan zailkatzen da, normalean txartelan bertan espezifikatuta dator:\nSD: Lehenengoak eta txikienak dira, gehienez 2GBko memoria daukate.\nSD HC: Gaur egun arruntenak dira, gehienez 32GBko memoria daukate.\nSD XC: Hauek merkatura irten diren azkenak dira. Gehienez 2TBko (2.000 GB) memoria daukate.\nSD txartelen bizkortasuna\nTxartelaren bizkortasuna bere motagatik mugatuta dago. Txartel bat erabiltzean bere bizkortasuna jakitea oso garrantsitsua da, ez da berdina argazki kamera batentzako -MB 1 edo 2ko fitxategiak gordeko baititu- edo kalitate handiko bideo kamera batentzako, bizkortasun handiagoa behar izango baituelako.\n4 mota desberdin daude:\nMota 2: 2MB segunduko gordetzen ditu, kamera digital batean argazkiak gordetzeko egokiena da.\nMota 4: 4MB segunduko gordetzen ditu, mp3 batean abeztiak gordetzeko egokiena da.\nMota 6: 6MB segunduko gordetzen ditu, kamera digital batean kalitate handiko bideoak gordetzeko egokiena da.\nMota 10: 10MB edo gehiago segunduko gordetzen ditu, batzuk 90MB segunduko informazioa gorde ahal dute. Aukera hau oso interesgarria irudi arren, azpimarratu behar dugu oso gailu gutxik erabiltzen dituztela hainbeste bizkortasunik ez dutelako behar.\nBeste memoria modu batzuk ezagutu nahi badituzu, etorri KZguneara eta izena eman gure “Informatika lainoan. Bildu eta partekatu zure informazioa” ikastaroan\nNork KZgunea| 2019-01-30T11:25:02+00:00\t2018/06/01|Informatika eta Teknologi berriak|Iruzkinik gabe


Frans Verbeeck - Wikipedia, entziklopedia askea.\n1941eko ekainaren 13a\n1976-1977 Wiel's - Groene Leeuw\nWatneys - Avia\nLa Flèche Wallonne, 1974\nAmstel Gold Race, 1971\nFrans Verbeeck (Langdorp, 1941eko ekainaren 13a) belgikar txirrindulari ohia da. 1963 eta 1977 artean izan zen profesionala. Klasikomano handia izan zen, Belgikako klasiketan oso maila ona ematen zuena.\nVerbeecken lorpenik handienak, txirrindularitzako monumentutzat hartzen diren klasiketako batzuk izan ziren, 1974ko La Flèche Wallonne eta 1971ko Amstel Gold Race kasu. Milioi Herriko Volk ere irabazi zuen 1970ean eta 1972an, Luxenburgoko Tourra 1975ean eta 1976an eta Flèche Brabançonne 1977an. 1975ean E3 Harelbeke irabazi zuen.\nHorrezaz gain, 1973an Belgikako errepide txirrindularitzako txapelketan nagusitu zen. 1972an eta 1976an Haut-Varreko Tourra irabazi zuen, eta Niza-Seillans 1972an. Eta 3. izan zen Super Prestige Pernod Internationalen.\nBi urtez suspenditua egon zen (1964-1966) dopin kontrol batean positibo emateagatik. Haren seme bat (Mark Verbeeck) eta bi iloba (Paul De Keyser eta Willy De Keyser) txirrindulari profesionalak izan ziren.\n2. Herbehereetako Itzulian\n(Ingelesez) The Flying Milkman: Frans Verbeeck podiumcafe.com\nMultimedia: Frans Verbeeck (cyclist)\nOrriaren azken aldaketa: 11 urria 2021, 15:07.


Umezurtz gelditu dira Donostiako bolatokiak - Irutxuloko Hitza : Irutxuloko Hitza\nUmezurtz gelditu dira Donostiako bolatokiak\nMartxoaren 7an hil zen Pedro Lazkano Arrieta (Altza, 1948), 71 urte zituela. Gipuzkoako Bolo eta Toka Federazioko presidentea zen, eta bere heriotza kolpe gogora izan da Aiete eta Altzako bizilagunentzat.\nPedro Lazkano, Xabier Lazkano semearekin, Ategorrietako bolategian, 2011n. (Argazkia: Estitxu Zabala)\nBoloekiko zaletasuna txikitatik zetorkion Pedro Lazkanori. Garbera inguruko Otxoki baserrian jaio zen, eta Patxi aitarekin hasi zen bola jokoan, haurra zela. Ategorrietako bolatokira joaten ziren, eta aspaldian Miramonen bizi zen arren, oraindik ere Ategorrietako klubeko kidea izaten jarraitzen zuen. Lazkanok berak zeraman Ategorrietako bolatokiaren zaintza, Aietekoa eta Usurbilgoarekin batera. Erretiratu arte, Otis-Zardoya igogailu enpresan egin zuen lan, Herreran, eta Gipuzkoako bolo jolasaren sustatzaile nagusietako bat izan zen.\nLazkano, Aieteko Jolastokin, bolo txapelketa batean. Bere eskuinean, Marian Matxain, Manuel Matxainen alaba, eta bere ezkerrean, Lazkanoren semea. (Argazkia: Lantxabe auzo elkartea)\nAieteko bolatokiaren zaindaria\nAltzan jaio bazen ere, Aieten lan handia egin zuen, boloen inguruan, baina baita auzoko beste hainbat jardueren sustapenean ere. Lantxabe auzo elkarteak pena handiz jaso du Lazkanoren heriotzaren berria, eta baieztatu dute «inguruan zituen pertsona guztien konfiantzazko factotuma» zela.\nHain zuzen, Aieteko bolatokia berreskuratu zuten 2016an, Manuel Matxain bolo zale eta bertsolaria jaio zenetik ehun urte bete zirenean; Lazkanok hartu zuen lekua atontzeko ardura, eta berak zaindu du orain arte, ilusioz. Lantxabekoek samurtasunez gogoratu dute Lazkanoren izaera: «Pertsona maitea eta langilea zen; zerbait behar genuen guztietan egoten zen laguntzeko prest, eta jarrera positiboz laguntzen zuen Katxolako sagar-prentsaketa lanetan. Irribarretsua, optimista eta dinamizatzailea zen».\nLazkano, Aieteko bolatokian bolotan jolasten. (Argazkia: Lantxabe auzo elkartea)\nBerreskuratu aurretik, 30 urte inguruan utzia egon zen Aieteko bolatokia. Honela azaldu zuen Lazkano berak, Irutxuloko Hitzan egindako elkarrizketa batean: «Manuel Matxain plazaren ondoko baserri batekoa zen, eta haren ideia izan zen 1967an bolatokia jartzea, Txertubiren omenez. Matxain ondoezik jarri zenetik geldik egon zen». Beraz, Matxainen jaiotzaren mendeurrenaren harira, bolatokia berreskuratzea pentsatu zuen Lantxabe auzo elkarteak, eta bolo federazioarekin harremanetan jarri ondoren, Lazkanok hartu zuen ardura. Orain, bi tiraldi egiten dituzte urtean: bata Matxain omentzeko, eta bestea, auzoko jaietan.\nLantxabekoek kontatu dute Lazkano bolatokiaren «zaintzaile fina» zela, eta beti «zilarra bezain garbi» mantentzen zuela. Aieteko bolatokia da Donostian estali gabe dagoen bakarra, eta Lazkanok adierazitakoaren arabera, zaintza lan handiagoa eskatzen du horrek.\nLazkano Loli Loinaz Dendategirekin zegoen ezkonduta, eta alaba bat eta hiru seme zituen, baita bost biloba ere; horiei ere boloekiko zaletasuna transmititzen saiatu zen. Hain zuzen, lan handia egin zuen boloen kultura zabaltzeko, baina, hala ere, Lazkano ez zen oso baikorra boloen etorkizunaren inguruan. Honakoa adierazi zuen 2017an: « Ni hasi nintzenean, nire aita zenarekin, 200 lagunek tiratzen genuen. Orain 80 bat ibiltzen gara. Zaharrak joan dira, eta gazteak kostata hurbiltzen dira».\nPedro Lazkano, argazkiaren erdian, Herrerako bolariekin, 1989. urtean. (Argazkia: Estibaus)\nDonostiako bolatokiekin zuen lotura estuena, baina Gipuzkoako federazioarekin zuen konpromisoak bultzatuta, lurraldeko beste herri askotara ere joaten zen. Lazkanok pozik esandakoaren arabera, Goierriko hainbat herritan boloekiko zaletasuna berpizten ari da. Umeengan zuen itxaropena Altzakoak.\nAltzan ere hunkituta jaso dute albistea, eta Herrera kirol elkarteak eta Euskal Giroa elkarteak testu bat argitaratu dute Estibaus.info webgunean. Idatzian Lazkanok transmisioaren alde egindako lana nabarmendu dute, eta azpimarratu dute «bere sinpletasunarekin» berdintasunaren alde zuen jarrera: «Bere sinpletasunarekin, bere egiten jakitearekin, Herrerako gaztetxoen edozein tirada aldrebesa txalotzeko ironia fin horrekin, bere pazientziarekin, teknika egokia erakusten zigularik, hain zaila den eskumuturreko biraketa horrekin, une baxuetan gu, emakume bolariok animatzen gintuen».\nLantxabeko Felix Perezek bat egin du Lazkanok errelebo faltaren inguruan zuen kezkarekin, eta aitortu du hilberriaren erreleboa topatzea «lan zaila» izango dela. Hain zuzen, duela bi aste, omenaldi bat egin zioten Herrerako bolatokian. 70 pertsona inguru batu ziren han, boloetan jolastu eta pintxoak jateko.\nBi auzoetan onartu dute Lazkanoren heriotzak utziko duen zuloa. Altzakoek, esaterako, esan dute orain «pixka bat bakartuago» daudela, eta Aietekoek, aldiz, aitortu dute bolaria «ezinbesteko pertsona, eta ordezkaezina» zela.